pythainlp/thai-wiki-dataset-v4 huggingface dataset:
ผีป่วนชวนมารัก

ผีป่วนชวนมารัก  เป็นละครโทรทัศน์แนว โรแมนติก-ดราม่า-คอมเมดี สร้างจากบทประพันธ์ของ สายขิม / กุศลิน / วาณี นำมาสร้างเป็นละครโทรทัศน์ทางทรูโฟร์ยู ในปี 2561 ผลิตละครโดย บริษัท สตูดิโอ ดราก้อน จำกัด โดยผู้จัด True CJ สร้างจากละครเกาหลี สาวขี้อายกับยัยผีจอมหื่น (Oh My Ghost) กำกับการแสดงโดย นพโรจน์ โชติมั่นคงสิทธิ์ นำแสดงโดย อารักษ์ อมรศุภศิริ, หนึ่งธิดา โสภณ, คีรติ มหาพฤกษ์พงศ์, ณัฐ ศักดาทร, บุญยิสา จันทราราชัย, วรัทยา ว่องชยาภรณ์ ออกอากาศทุกคืนวันจันทร์ - วันอังคาร เวลา 22.00 - 23.30 น. เริ่มออกอากาศตอนแรกวันที่ 24 กันยายน พ.ศ. 2561 ต่อจากละคร My Girl 18 มงกุฎสุดที่รัก
เนื้อเรื่อง.
เป็นเรื่องราวของ สาวน้อยที่มีผีมาสิงร่างของเธอกับทำงานร่วมกับเชฟหนุ่มหล่อที่ไม่เชื่อเรื่องผี สาวน้อยที่ไม่มีความมั่นใจในตัวเองและยังเป็นคนที่ขี้อายมาก จนทำให้เธอนั้นไม่มีเพื่อนสนิทเลย แต่เธอนั้นก็มีความสามารถพิเศษที่ใคร ๆ ไม่มีก็คือ การเห็นสิ่งลี้ลับ พวกผี วิญญาณ ซึ่งในชีวิตจริงของเธอนั้นหมกมุ่นแต่กับการเป็นผู้ช่วยเชฟในห้องครัว และเมื่อเธอนั้นได้เจอผีสาวที่เวอร์จิ้น ซึ่งเป็นผีสาวที่แอบหลงรักเชฟหนุ่มและหวังว่าสักวันนั้นเธอจะพิชิตหนุ่มเชฟให้ได้ ทำให้เธอนั้นได้ยืมร่างของสาวน้อยที่เป็นลูกมือของเชฟ ทำให้เรื่องราววุ่น ๆ นั้นเกิดขึ้น เมื่อสาวที่สุดเหนียมอายมาเป็นสาวสุดเซ็กซี่ ขณะที่เชฟหนุ่มหล่อทำอาหารยังไม่ลืมแฟนเก่าของตัวเอง เมื่อมาเจอลุคใหม่ของสาวน้อยที่เป็นลูกมือมานาน เรื่องราวความรักของทั้งสองคนกับอีกหนึ่งผี จึงเกิดขึ้น เชฟหนุ่มจะเลือกหญิงสาวหรือผีสาวกันแน่
ยุทธการที่ลำพี้

ยุทธการที่ลำพี้  ที่เกิดขึ้นในเดือน 1 ของ 205 ระหว่างยุคที่รู้จักในชื่อ ยุคสิ้นราชวงศ์ฮั่น การรบครั้งนี้เป็นการทำลายล้าง อ้วนถำ หนึ่งในบุตรชายของ อ้วนเสี้ยว ที่พยายามสืบทอดตำแหน่งของบิดา โดยศัตรูของเขา โจโฉ ซึ่งรับราชการเป็นหนึ่งในสามเสนาบดี และได้ชัยชนะครั้งสำคัญครั้งก่อนหน้าเหนือบุตรชายอีกคนของอ้วนเสี้ยว อ้วนซง ชัยชนะของโจโฉที่ ลำพี้ ส่งผลให้เขาไม่สามารถควบคุมที่ราบภาคเหนือได้ขณะเดียวตระกูลอ้วนก็ถูกไล่ล่าทำให้ต้องหนีขึ้นเหนือ
ปูมหลัง.
อ้วนเสี้ยว ขุนศึกผู้เรืองอำนาจทางภาคเหนือของจีนพ่ายแพ้อย่างเบ็ดเสร็จใน ยุทธการที่กัวต๋อ โดย โจโฉ ใน 200
ไทยแลนด์ อเมเจอร์ลีก ฤดูกาล 2561 โซนภาคตะวันตกตอนล่าง

ไทยแลนด์ อเมเจอร์ลีก ฤดูกาล 2561 โซนภาคตะวันตกตอนล่าง เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 11 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนภาคตะวันตกตอนบน โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4
รูปแบบ.
การแข่งขันในโซนภาคตะวันตกตอนล่างจะแบ่งออกเป็น 3 รอบ ได้แก่รอบคัดเลือก รอบมินิลีก และรอบชิงชนะเลิศประจำโซน ดังนี้
สนามแข่งขัน.
การแข่งขันในโซนภาคตะวันตกตอนล่างใช้สนามแข่งขันสองแห่งในสองจังหวัด ได้แก่
รอบคัดเลือก.
การจับสลากแบ่งสายในรอบคัดเลือกมีขึ้นเมื่อวันที่ 24 สิงหาคม พ.ศ. 2561 ที่การกีฬาแห่งประเทศไทย โดยผลการจับสลากของโซนภาคตะวันตกตอนล่างเป็นดังนี้
กลุ่มเอ
กลุ่มบี
การชักจูงทางจิตวิทยา

การชักจูงทางจิตวิทยา หรือ การครอบงำทางจิตวิทยา  เป็นวิธีที่ใช้ความสัมพันธ์เชิงอิทธิพล หรืออำนาจเพื่อนำไปสู่การครอบงำทางพฤติกรรม หรือทางความคิดต่อบุคคลใดๆ ในลักษณะที่ขัดต่อความสมัครใจ หรือโดยไม่ได้รับความยินยอมจากบุคคลนั้น เพื่อประโยชน์ของฝ่ายผู้ครอบงำ วิธีที่ผู้ครอบงำ (manipulator) ใช้บิดเบือน หรือชักจูงการรับรู้สภาวะความจริง อาจเป็นการใช้ผลรายงานที่ฉ้อฉล การชี้ชวน การโน้มน้าว หรือการล่อลวงอย่างอื่นๆ รวมไปถึงทำให้ยอมศิโรราบไม่ว่าจะโดยการบังคับข่มเหง (abuse) หรือโดยสมัครใจ 
การครอบงำทางจิตวิทยาเป็นการใช้อิทธิพลทางสังคมรูปแบบหนึ่ง ซึ่งอาจเกิดขึ้นเพราะความหวังดีก็ได้ เช่น การที่แพทย์ หรือสมาชิกในครอบครัว พยายามโน้มน้าว หรือหว่านล้อมชักจูงบุคคลให้เปลี่ยนพฤติกรรม หรือแก้ไขลักษณะนิสัยที่ไม่ดีของตน
ไทยแลนด์ อเมเจอร์ลีก ฤดูกาล 2561 โซนภาคใต้ตอนบน

ไทยแลนด์ อเมเจอร์ลีก ฤดูกาล 2561 โซนภาคใต้ตอนบน เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 7 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนภาคใต้ตอนล่าง โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4
รูปแบบ.
การแข่งขันในโซนภาคใต้ตอนบนจะแบ่งออกเป็น 2 รอบ ได้แก่รอบมินิลีกและรอบชิงชนะเลิศประจำโซน
สนามแข่งขัน.
การแข่งขันในรอบมินิลีกของโซนภาคใต้ตอนบนใช้สนามแข่งขันสามสนามในสามจังหวัด ได้แก่
การแข่งขันในรอบชิงชนะเลิศประจำโซนและรอบชิงชนะเลิศระหว่างโซนจัดขึ้นที่สนามกีฬาองค์การบริหารส่วนจังหวัดสตูล จังหวัดสตูล
รอบมินิลีก.
การจับสลากแบ่งสายมีขึ้นเมื่อวันที่ 24 สิงหาคม พ.ศ. 2561 ที่การกีฬาแห่งประเทศไทย
ไทยแลนด์ อเมเจอร์ลีก ฤดูกาล 2561 โซนภาคใต้ตอนล่าง

ไทยแลนด์ อเมเจอร์ลีก ฤดูกาล 2561 โซนภาคใต้ตอนล่าง เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 7 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนภาคใต้ตอนบน โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4
รูปแบบ.
การแข่งขันในรอบมินิลีกของโซนภาคใต้ตอนล่างจะแบ่งออกเป็น 2 รอบ ได้แก่รอบมินิลีกและรอบชิงชนะเลิศประจำโซน
สนามแข่งขัน.
การแข่งขันในโซนภาคใต้ตอนล่างใช้สนามแข่งขันสามแห่งในสองจังหวัด ได้แก่
การแข่งขันในรอบชิงชนะเลิศประจำโซนและรอบชิงชนะเลิศระหว่างโซนจัดขึ้นที่สนามกีฬาองค์การบริหารส่วนจังหวัดสตูล จังหวัดสตูล
รอบมินิลีก.
การจับสลากแบ่งสายมีขึ้นเมื่อวันที่ 24 สิงหาคม พ.ศ. 2561 ที่การกีฬาแห่งประเทศไทย
ระฆังเสรีภาพ

ระฆังเสรีภาพ  ตั้งอยู่ในอุทยานประวัติศาสตร์แห่งชาติ ในเมืองฟิลาเดลเฟีย รัฐเพนซิลเวเนีย มีการตีระฆังเป็นครั้งแรกเมื่อปี ค.ศ. 1753 และในปี ค.ศ. 1776 เป็นการตีระฆังเพื่อเป็นการประกาศอิสรภาพของอเมริกาจากสหราชอาณาจักร ระฆังถูกย้ายไปมาระหว่างสงครามกับอังกฤษ 
ปัจจุบันอยู่ในหอระฆังที่อยู่ด้านหลังของ หอประชุมที่ประกาศอิสรภาพ (Independence Hall)
ระบบขนส่งผู้โดยสาร

ระบบขนส่งผู้โดยสาร  หรือ ระบบขนส่งผู้โดยสารอัตโนมัติ  เป็นคำที่ใช้เรียกระบบขนส่งมวลชนแบบนำทางอัตโนมัติที่มีขนาดเล็ก มักใช้เพื่อขนส่งผู้โดยสารในพื้นที่จำกัด เช่น สนามบิน สวนสนุก หรือย่านใจกลางเมือง
รถไฟฟ้าล้อยาง

รถไฟฟ้าล้อยาง  เป็นระบบขนส่งมวลชนทางรางรูปแบบหนึ่งที่ประยุกต์ใช้เทคโนโลยีการขนส่งระบบรางและการขนส่งทางถนนเข้าด้วยกัน ล้อของรถไฟฟ้าจะทำจากวัสดุยางคล้ายยางรถยนต์ และจะวิ่งอยู่ในพื้นที่ช่องทางวิ่งด้านข้างราง
สาปกระสือ

สาปกระสือ เป็นละครโทรทัศน์แนว ดราม่า-พีเรียด-แฟนตาซี-เหนือมนุษย์-ระทึกขวัญ สร้างจากบทประพันธ์ของ อาณาจินต์ นำมาสร้างเป็นละครโทรทัศน์ทางสถานีโทรทัศน์ช่อง 8 ในปี 2561 ผลิตละครโดย บริษัท เกียรติระพี จำกัด โดยผู้จัด อิศริยา สายสนั่น กำกับการแสดงโดย ภูมิภัทร์ สังวาลย์วรกุล นำแสดงโดย กฤษฎา พรเวโรจน์, ชลิตา ส่วนเสน่ห์, นภัสกร มิตรธีรโรจน์, อธิชนัน ศรีเสวก ออกอากาศทุกคืน วันจันทร์ - วันพฤหัสบดี เวลา 18.45 - 19.45 น. เริ่มออกอากาศตอนแรกวันจันทร์ที่ 24 กันยายน - 12 พฤศจิกายน พ.ศ. 2561 ต่อจากละคร พยัคฆา และเพิ่มวันและเวลาการออกอากาศอีกหนึ่งวันคือวันศุกร์ เวลา 18.25 - 19.25 น. ตั้งแต่วันศุกร์ที่ 12 เดือนตุลาคม พ.ศ. 2561 เป็นต้นไป
เรื่องย่อ.
ชีวิตของนลินต้องพลิกผัน เมื่อทำผิดครั้งร้ายแรงกับสมบัติของชาติ เธอได้เป็นทายาทสืบทอดสมบัติมหาศาลของยายเพียร พร้อมกับคำสาปในอดีตชาติที่หวนคืนมา ทำให้นลินต้องกลายร่างเป็นกระสือ ถูกชาวบ้านรุมประณามและใช้ชีวิตอย่างทุกข์ทรมาน ตฤณฤทธิ์ หนุ่มนักโบราณคดีผู้มีอดีตผูกพันกับนลิน ได้ช่วยปกป้องเธอ และค้นหาคำตอบอันนำไปสู่การไขปมลึกลับ เพื่อช่วยให้นลินหลุดพ้นจากคำสาปชั่วกัปชั่วกัลป์
ทางหลวงแผ่นดินหมายเลข 3111

ทางหลวงแผ่นดินหมายเลข 3111 สายปทุมธานี-เสนา เป็นทางหลวงแผ่นดินในจังหวัดปทุมธานีและจังหวัดพระนครศรีอยุธยา ถนนผิวจราจรแอสฟัลต์ขนาด 4-6 ช่องจราจร เริ่มต้นจากสี่แยกปทุมวิไล ต่อเนื่องทางหลวงแผ่นดินหมายเลข 307 ตัดกับทางหวงแผ่นดินหมายเลข 3035 ที่สี่แยกปทุมวิไล อำเภอเมืองปทุมธานี ผ่านทางหลวงแผ่นดินหมายเลข 346 ที่สี่แยกสันติสุข ข้ามคลองบางโพธิ์เหนือ เข้าเขตอำเภอสามโคก ข้ามคลองบางเตย จากนั้นลดเหลือเป็น 4 ช่องจราจร ข้ามถนนกาญจนาภิเษก บริเวณทางแยกต่างระดับสามโคก เข้าเขตอำเภอบางไทร จังหวัดพระนครศรีอยุธยา ผ่านทางเข้าอำเภอบางไทร ผ่านสวนอุตสาหกรรมบ้านแพน เข้าเขตอำเภอเสนา ก่อนสิ้นสุดทางหลวงที่สี่แยกอำเภอเสนา ตัดกับ ทางหลวงแผ่นดินหมายเลข 3263 และ ทางหลวงแผ่นดินหมายเลข 3454 รวมระยะทางทั้งสิ้น 35.6 กิโลเมตร
มารีเอินพลัทซ์

มารีเอินพลัทซ์  หรือ จัตุรัสพระแม่มารี คือจัตุรัสกลางเมืองของนครมิวนิก ประเทศเยอรมนี ถือเป็นจัตุรัสหลักประจำเมืองมาตั้งแต่ ค.ศ. 1158 และยังเป็นที่ตั้งของ "มารีเอินซ็อยเลอ" ("Mariensäule") หรือเสาอนุสรณ์พระแม่มารีซึ่งตั้งตระหง่านที่จัตุรัสแห่งนี้มาตั้งแต่ ค.ศ. 1638 
ในปัจจุบัน ด้านเหนือของจัตุรัสนี้เป็นที่ตั้งของศาลาว่าการเมืองแห่งเก่า และด้านตะวันออกเป็นที่ตั้งของศาลาว่าการเมืองแห่งใหม่ สามสัปดาห์ก่อนวันคริสต์มาสของทุกปี จัตุรัสนี้รวมทั้งจัตุรัสอื่น ๆ ใกล้เคียงจะมีการจำหน่ายสินค้าเทศกาลคริสต์มาส รวมทั้งอาหารและเครื่องดื่มต่าง ๆ
ไรออตเกิร์ล

ไรออตเกิร์ล  เป็นการเคลื่อนไหวพังก์ใต้ดินคตินิยมสิทธิสตรีที่เกิดขึ้นต้นคริสต์ทศวรรษ 1990 ในรัฐวอชิงตัน (ส่วนใหญ่ที่เมืองโอลิมเปีย) และแปซิฟิกนอร์ทเวสต์ และยังมีต้นกำเนิดที่วอชิงตันดีซี ยังเป็นการเคลื่อนไหววัฒนธรรมย่อยที่รวมสร้างจิตสำนักคตินิยมสิทธิสตรีกับพังก์และการเมืองเข้าด้วยกัน และมักเกี่ยวข้องกับคตินิยมสิทธิสตรีคลื่นลูกที่สามที่ในบางครั้งอาจพูดได้ว่างอกเงยมาจากการเคลื่อนไหวไรออตเกิร์ลนั่นเอง ยังสามารถอธิบายถึงแนวเพลงนอกเหนือจากอินดี้ร็อกที่เพลงพังก์เป็นแรงบันดาลใจในการเคลื่อนไหวด้านดนตรี โดยมีผู้หญิงแสดงความคิดของตนเองในรูปแบบเดียวกับผู้ชายทำในหลายปีที่ผ่านมา
วงไรออตเกิร์ลมักร้องเพลงในประเด็นอย่างเช่น การข่มขืน ความรุนแรงในครอบครัว เพศสภาพ คตินิยมเชื้อชาติ ระบบนิยมชาย (patriarchy) และการเพิ่มอำนาจสตรี วงสำคัญในการเคลื่อนไหวนี้ได้แก่ บิกินิคิลล์, แบรตโมไบล์, เฮฟเวนส์ทูเบตซี, เอกซ์คิวส์เซเวนทีน, ฮักกีแบร์, สกินด์ทีน, เอมิลีส์แซสซีไลม์ และสลีตเทอร์-คินนีย์, เช่นเดียวกับวง เควียร์คอร์ อย่างเช่น ทีมเดรสช์ และเดอะเติร์ดเซกซ์ นอกจากนั้นกระแสดนตรีและแนวเพลงไรออตเกิร์ลยังเป็นวัฒนธรรมย่อยที่เกี่ยวข้องกับ ดีไอวาย, ซีน, ศิลปะ, การกระทำทางการเมือง (political action) และการเคลื่อนไหว (activism)
ระบบอาวุธปล่อยนำวิถีต่อต้านอากาศยาน เอส-400

<ns>0</ns>
 <revision>
 <timestamp>2018-10-05T12:08:18Z</timestamp>
 <contributor>
 <username>Setawut</username>
 </contributor>
 <comment>Setawut ย้ายหน้า ระบบอาวุธปล่อยนำวิถีต่อต้านอากาศยาน เอส-400 ไปยัง เอส-400 ตรีอุมฟ์</comment>
 <origin>7885675</origin>
 <model>wikitext</model>
 <format>text/x-wiki</format>
เจี่ยง ฉินฉิน

เจี่ยง ฉินฉิน  หรือ ฉุ่ย หลิง (水靈) เป็นนักแสดงชาวจีน สมรสกับ เฉิน เจี้ยนปิน ซึ่งเป็นนักแสดงเช่นกัน
ประวัติ.
เจี่ยง ฉินฉิน เกิดที่ฉงชิ่ง อายุ 5 ขวบก็เข้าเรียนชั้นประถมที่โรงเรียนวัฒนธรรมของฉงชิ่ง อายุ 10 ขวบก็สามารถสอบเข้าโรงเรียนคณะละครปักกิ่งของเมืองฉงชิ่งได้ โดยเรียนทางด้านศิลปะการแสดง จนกระทั่งเมื่อเรียนจบ ก็ได้เข้าร่วมอยู่ในคณะละครปักกิ่งและมีผลงานละครเรื่องแรกในปี 1992 แววความสามารถทางด้านการแสดงยังคงโดดเด่น เพราะในปี 1994 เธอยังสอบเข้าสถาบันการภาพยนตร์แห่งปักกิ่ง (Beijing Film Academy) ได้เป็นที่หนึ่งของประเทศอีกด้วย ในปี 1998 เมื่อเธอเรียนจบจากสถาบันการภาพยนตร์แล้ว ก็กลายเป็นดาวเจิดจรัสในวงการบันเทิงทันที
สำหรับบทบาททางการแสดงของเธอผู้นี้ มักจะได้รับบทนางเอกเจ้าน้ำตาเป็นส่วนมาก จนหลายคนคิดว่าตัวจริงจะเป็นคนเรียบร้อยอ่อนหวาน แต่จริง ๆ แล้วเจี่ยง ฉินฉิน กลับเป็นผู้หญิงที่เข้มแข็งมากคนหนึ่ง อาจจะเป็นเพราะเธอเป็นลูกสาวคนเดียวของครอบครัวก็ได้
เธอถือเป็นนักแสดงมืออาชีพเป็นอย่างมาก เพราะในละครหลายเรื่องที่เธอมองว่าไม่จำเป็นต้องรับเฉพาะบทนางเอก เธอสามารถเล่นได้ทุกบท ขอเพียงแค่เธอพอใจหรือเห็นเสน่ห์ของตัวละครนั้น ๆ เป็นพอ เธอก็พร้อมจะทุ่มเทกายใจสวมบทบาทนั้นอย่างเต็มที่ นี่ก็เป็นอีกสาเหตุหนึ่งที่ทำให้ฉงเหยาชื่นชมในตัวเธอ
สำหรับชีวิตส่วนตัว สาวคนนี้ไม่ค่อยจะมีข่าวเสียหายหรือออกแนวหวือหวานัก ในด้านความรักนั้น เคยเป็นข่าวกุ๊กกิ๊กกับ “เหอ รุ่นตง” อยู่พักหนึ่งเมื่อครั้งแสดงละครเรื่องพยัคฆ์ระห่ำ มังกรผยองโลกร่วมกัน เพราะบทเลิฟซีนถึงพริกถึงขิงของทั้งคู่ อีกทั้งดูจะสนิทสนมกันอยู่พักหนึ่ง แต่แล้วเมื่อละครจบ ข่าวลือทั้งหลายก็เงียบหายตามไปด้วย
ปัจจุบันเจียงฉินฉินแต่งงานอยู่กินกับนักแสดงมากความสามารถของจีนอย่าง “เฉินเจี้ยนปิน” และเพิ่งจะได้เป็นคุณแม่หมาด ๆ ไปเมื่อเร็ว ๆ นี้ 
ในช่วงที่ตั้งท้องนี้เอง ที่เจี่ยง ฉินฉิน แสดงความกล้าอีกครั้ง ด้วยการสลัดผ้าถ่ายนู้ดเพื่อการกุศลรณรงค์มะเร็งเต้านมในผู้หญิงร่วมกับ อู๋ จวินหรู และ อีเหนิงจิ้ง นับว่าเป็นภาพหวือที่สุดของเธอก็ว่าได้ อย่างไรก็ตามภาพชุดนี้ล้วนได้รับคำชมจากแฟน ๆ ว่าสวยงามเป็นอย่างยิ่ง
วยาเชสลาฟ ออฟชินนิคอฟ

วยาเชสลาฟ อะเลคซานโดรวิช ออฟชินนิคอฟ (เกิด 29 พฤษภาคม ค.ศ. 1936 เสียชีวิด 4 กุมภาพันธ์ ค.ศ. 2019) เป็นคีตกวีชาวรัสเซีย
เขาเริ่มแต่งเพลงตอนอายุ 9 ขวบและเข้าเรียนที่วิทยาลัยดนตรีมอสโกตอนอายุ 15 ปี หลังจากนั้นเขาได้ศึกษากับ Tikhon Khrennikov และ Lev Ginzburg เขาได้ประพันธ์บทเพลงซิมโฟนี, ซิมโฟนิกโพเอ็ม เช่นเดียวกับผลงานสำหรับแชมเบอร์ออร์เคสตรา, คายกคณะขนาตเล็ก และ เครื่องดนตรีขนาดเล็ก
ในต่างประเทศ ออฟชินนิคอฟเป็นที่รู้จักกันดีในฐานะนักแต่งเพลงประกอบภาพยนตร์เช่น "วอยนาอีมีร์" ของผู้กำกับเซียร์เกย์ บอนดาร์ชุค, "อีวาโนโวดเตสตโว" และ "Andrei Rublev" ของ อันเดรย์ ตาร์คอฟสกี เขาได้แต่งเพลงประกอบสำหรับภาพยนตร์รวมประมาณ 40 เรื่อง 
ออฟชินนิคอฟได้รับลำดับเกียรติศิลปินของประชาชนรัสเซียโซเวียต ใน ค.ศ. 1986 เนื่องในโอกาสที่สมเด็จพระนางเจ้าสิริกิติ์ พระบรมราชินีนาถ ทรงเจริญพระชนมพรรษาครบ 60 พรรษา ออฟชินนิคอฟได้เคยประพันธ์เพลง "The Bouquet for the Queen" ถวายพระองค์ เขาได้รับเครื่องราชอิสริยาภรณ์อันเป็นที่เชิดชูยิ่งช้างเผือกสำหรับผลงานนี้
เขตวัฒนธรรมเอเชียตะวันออก

เขตจีน  มีอีกชื่อว่า เขตวัฒนธรรมเอเชียตะวันออก  หรือ โลกจีน  ครอบคลุมหลายประเทศในเอเชียตะวันออกและเอเชียตะวันออกเฉียงใต้ที่เคยได้รับอิทธิพลจากวัฒนธรรม บรรทัดฐาน และประเพณีของจีน ตามความเห็นพ้องทางวิชาการ เขตจีนประกอบด้วยสี่ประเทศ: เกรตเตอร์ไชนา (Greater China) ญี่ปุ่น เกาหลี และเวียดนาม คำจำกัดความอื่น ๆ อาจรวมมองโกเลีย และสิงคโปร์ ซึ่งส่วนใหญ่เกิดจากอิทธิพลทางประวัติศาสตร์ของจีนที่จำกัดหรือชาวจีนพลัดถิ่นในสมัยใหม่ที่เพิ่มขึ้น เขตจีนไม่ควรสับสนกับ Sinophone ซึ่งระบุประเทศที่ประชากรส่วนใหญ่พูดภาษาจีน
จีนสมัยจักรวรรดิเป็นมหาอำนาจในภูมิภาคเอเชียตะวันออกและมีอิทธิพลต่อรัฐบรรณาการและรัฐเพื่อนบ้าน ซึ่งรวมถึงญี่ปุ่น เกาหลี และเวียดนาม ปฏิสัมพันธ์เหล่านี้ทำให้อิทธิพลทางอุดมการณ์และวัฒนธรรมหยั่งรากลึกในลัทธิขงจื๊อ, ศาสนาพุทธ และลัทธิเต๋า ในประวัติศาสตร์ยุคคลาสสิก วัฒนธรรมทั้งสี่มีระบบจักรวรรดิร่วมกันภายใต้จักรพรรดิแต่ละองค์ สิ่งประดิษฐ์ของจีนมีอิทธิพล และภายหลังได้รับอิทธิพลจากนวัตกรรมของวัฒนธรรมอื่นในด้านการปกครอง ปรัชญา วิทยาศาสตร์ และศิลปะ ภาษาจีนคลาสสิกรูปเขียนกลายเป็นภาษากลางสำหรับการแลกเปลี่ยนวรรณกรรมและวิทยาศาสตร์ในภูมิภาค และอักษรจีน ("ฮั่นจื้อ") ผ่านการดัดแปลงที่ญี่ปุ่นในฐานะ "อักษรคันจิ" เกาหลีในฐานะ "อักษรฮันจา" และเวียดนามในฐานะ "chữ Hán"
ในประวัติศาสตร์สมัยคลาสสิกตอนปลาย วรรณกรรมของจีนสมัยคลาสสิกมีความสำคัญลดน้อยลง เนื่องจากญี่ปุ่น เกาหลี และเวียดนามต่างประดิษฐ์สำนวนโวหารของตนเองมาใช้ โดยญี่ปุ่นพัฒนาอักษร"คาตากานะ"และ"ฮิรางานะ" เกาหลีประดิษฐ์"อักษรฮันกึล" และเวียดนามพัฒนาอักษร"จื๋อโนม" (ปัจจุบันแทบไม่มีใครใช้งาน ชุดตัวอักษรเวียดนามในปัจจุบันอิงจากชุดตัวอักษรละติน) กระนั้น วรรณกรรมคลาสสิกที่เขียนด้วยอักษรจีนยังคงเป็นมรดกสำคัญของวัฒนธรรมญี่ปุ่น เกาหลี และเวียดนาม ในคริสต์ศตวรรษที่ 21 อิทธิพลทางอุดมการณ์และวัฒนธรรมของลัทธิขงจื๊อและศาสนาพุทธยังคงปรากฏให้เห็นในวัฒนธรรมระดับสูงและหลักคำสอนทางสังคม
ศัพท์บัญญัติ.
จีนสมัยโบราณถือเป็นหนึ่งในศูนย์กลางอารยธรรมและวัฒนธรรมที่เกิดขึ้นจากการอพยพของผู้ตั้งถิ่นฐานชาวฮั่นดั้งเดิมจากแม่น้ำหวงโดยทั่วไปถือเป็นจุดเริ่มต้นของโลกเอเชียตะวันออก ปัจจุบัน ประชากรจีนมีประมาณ 1,402 ล้านคน
วัฒนธรรม.
อาหาร.
อาหารของเอเชียตะวันออกใช้วัตถุดิบและเทคนิคเดียวกันร่วมกันหลายอย่าง มีการใช้ตะเกียบเป็นเครื่องมือในการรับประทานอาหารในประเทศหลักแถบเอเชียตะวันออกทั้งหมด การใช้ซอสถั่วเหลืองซึ่งทำจากถั่วเหลืองหมักก็แพร่หลายในภูมิภาคนี้เช่นกัน
ข้าวเป็นอาหารหลักในเอเชียตะวันออกทั้งหมดและเป็นจุดสนใจหลักของความมั่นคงทางอาหาร คนไม่มีข้าวมักถูกมองว่าไม่มีอาหารกิน นอกจากนี้ ในประเทศแถบเอเชียตะวันออก เช่น ญี่ปุ่น (御飯; "gohan") และเกาหลี (밥; "bap") ศัพท์สำหรับ "ข้าวสุก" สามารถสื่อความหมายของอาหารโดยทั่วไปได้
คำศัพท์ยอดนิยมที่เกี่ยวข้องกับอาหารเอเชียตะวันออกได้แก่boba, กิมจิ, ซูชิ, หม้อไฟ, ชา, ติ่มซำ, ราเม็ง เช่นเดียวกันกับเฝอ, ซาชิมิ, อุด้ง กับแนมซ้าน เป็นต้น
นามสกุล.
เช่นเดียวกับหลายประเทศในยุโรป (เช่น Smith และ Schmid) ประเทศในเขตวัฒนธรรมเอเชียตะวันออกใช้ระบบนามสกุลร่วมกัน แต่การออกเสียงแตกต่างกัน ตารางด้านล่างแสดงชื่อสกุลทั่วไปในประเทศแถบเอเชียตะวันออก
หมายเหตุ.
<templatestyles src="Reflist/styles.css" />
โลกที่สอง

โลกที่สอง  เป็นอดีตรัฐสังคมนิยมอุตสาหกรรม (เดิมคือ กลุ่มตะวันออก) ซึ่งส่วนใหญ่ประกอบด้วยดินแดนภายใต้อิทธิพลของสหภาพโซเวียต หลังสงครามโลกครั้งที่สองมีรัฐคอมมิวนิสต์ 19 รัฐ และหลังการล่มสลายของสหภาพโซเวียตคงเหลือรัฐสังคมนิยมเพียงห้ารัฐ ได้แก่ ประเทศจีน เกาหลีเหนือ คิวบา ลาวและเวียดนาม คำนี้ร่วมกับคำว่า "โลกที่หนึ่ง" และ "โลกที่สาม" ใช้แบ่งรัฐบนโลกออกเป็นสามหมวดใหญ่
มโนทัศน์ "โลกที่สอง" เป็นคำสร้างในยุคสงครามเย็น และยังมีการใช้คำนี้อยู่โดยส่วนใหญ่ใช้อธิบายอดีตประเทศคอมมิวนิสต์ที่อยู่ระหว่างความยากจนและความมั่งคั่ง ซึ่งหลายประเทศปัจจุบันเป็นรัฐทุนนิยมแล้ว ต่อมา ความหมายแท้จริงของคำว่า "โลกที่หนึ่ง" "โลกที่สอง" และ "โลกที่สาม" จึงเปลี่ยนจากการยึดตามอุดมการณ์ทางการเมืองมาเป็นนิยามทางเศรษฐกิจ ทฤษฎีสามโลกถูกวิจารณ์ว่าหยาบและค่อนข้างล้าสมัยสำหรับการเรียงลำดับที่ และนักสังคมวิทยาใช้คำว่า "พัฒนาแล้ว" "กำลังพัฒนา" และ "ด้อยพัฒนา" แทน (แต่ก็ถูกวิจารณ์ว่ามีแนวคิดแบบลัทธิอาณานิคม)
สโมสรฟุตบอลพิษณุโลก ยูนิตี้

สโมสรฟุตบอลพิษณุโลก ยูนิตี้ เป็นสโมสรฟุตบอลในประเทศไทย ตั้งอยู่ที่จังหวัดพิษณุโลก ปัจจุบันแข่งขันอยู่ในระดับไทยแลนด์ เซมิโปรลีก โซนภาคเหนือ
ประวัติสโมสร.
สโมสรฟุตบอลพิษณุโลก ยูนิตี้ ทำการสมัครเข้าเป็นสมาชิกสมาคมฟุตบอลแห่งประเทศไทย เมื่อวันที่ 2 สิงหาคม 2561 ในชื่อสโมสรวัดโบสถ์ซิตี้ และเข้าร่วมการแข่งขันไทยแลนด์ อเมเจอร์ลีก ฤดูกาล 2561 วัดโบสถ์ ซิตี้ ได้ตำแหน่งชนะเลิศโซนภาคเหนือตอนล่างหลังจากชนะนอร์ทเทิร์น ตาก ยูไนเต็ดด้วยการดวลลูกโทษ 9–8 หลังจากเสมอกันในเวลา 1–1 และเข้าชิงชนะเลิศโซนภาคเหนือกับแม่โจ้ ยูไนเต็ด แต่แม่โจ้ ยูไนเต็ดเป็นฝ่ายชนะ 2–1 ทำให้วัดโบสถ์ ซิตี้ได้เพียงรองชนะเลิศเท่านั้น แต่ยังได้สิทธิ์เลื่อนชั้นสู่ไทยลีก 4
สโมสรฟุตบอลวัดโบสถ์ ซิตี้ได้เจรจาร่างข้อตกลงร่วมกับมหาวิทยาลัยราชภัฏพิบูลสงคราม อำเภอเมืองพิษณุโลก เพื่อขอใช้สนามแข่งขันไทยลีก 4 และขอความร่วมมือพัฒนานักเตะในสโมสร ในขณะที่สนามเหย้าจริงของสโมสรได้วางแผนก่อสร้างในเขตพื้นที่อำเภอวัดโบสถ์ ใกล้กับถนนพิษณุโลก–อุตรดิตถ์ โดยเช่าที่ดินขนาด 16 ไร่จากญาติของทีมงานในสโมสร
ในการแข่งขัน ไทยลีก 4 ฤดูกาล 2562 โซนภาคเหนือ สโมสรวัดโบสถ์ซิตี้ทำผลงานได้ดี จบอันดับ2ของตาราง ได้สิทธิ์เข้าแข่งขันต่อในรอบแชมป์เปี้ยนลีก และยังทำผลงานได้ดีต่อเนื่องในสายตอนบน โดย แข่ง5 ชนะ4 แพ้1 เป็นแชมป์ตอนบนเข้าไปชิงแชมป์ระดับประเทศกับสโมสรปัตตานีเอฟซี นัดแรกเป็นฝั่งวัดโบสถ์ซิตี้ออกไปเยือนและเก็บผลเสมอได้ ในนัดที่2 วัดโบสถ์ซิตี้ยังใช้ สนามกีฬากลางจังหวัดพิจิตร เป็นสนามเหย้า ในนัดนั้นเป็นฝ่ายปัตตานีออกนำไปก่อน และในนาทีที่90+1 วัดโบสถ์ซิตี้ได้ประตูตีเสมอ ทำให้ต้องต่อเวลาพิเศษออกไป และยังคงเสมอกันด้วยสกอร์ 1-1 จึงต้องตัดสินด้วยการดวลจุดโทษ เป็นฝ่ายวัดโบสถ์ซิตี้ที่ทำได้ดีกว่า ชนะการดวลจุดโทษ 6-5 คว้าแชมป์ระดับประเทศและสิทธิ์การเลื่อนชั้นไปแข่งขันในลีก ไทยลีก3 ก่อนที่จะมีการควบรวมลีก ไทยลีก4และไทยลีก3เข้าด้วยกัน นั่นจึงทำให้สโมสรวัดโบสถ์ซิตี้เป็นทีมสุดท้ายที่ได้แชมป์ระดับประเทศรายการไทยลีก4
ปี 2566 เดิม วัดโบสถ์ ซิตี้ ได้รีแบรนด์ใหม่ เป็น พิษณุโลก ยูนิตี้ การเปลี่ยนมาใช้ชื่อจังหวัด ในครั้งนี้ เพื่อทำให้คนได้รู้จักกันมากขึ้น ในนามชื่อจังหวัด พิษณุโลก และเป็นการขยายฐานแฟนบอลอีกด้วย
สองแควดาร์บี้แมตช์.
พิษณุโลกดาร์บี้แมตซ์ หรือที่เรียกกันติดปากว่า สองแควดาร์บี้แมตซ์ คือ แมตซ์ระหว่าง พิษณุโลก ยูนิตี้ และ พิษณุโลก เอฟซี ตั้งแต่ สโมสรพิษณุโลก ยูนิตี้ก่อตั้งขึ้นในปี พ.ศ. 2561 มีสถิติการพบกันในแมตซ์ทางการทั้งหมด 13 นัด
สนามเหย้า.
สโมสรพิษณุโลก ยูนิตี้ใช้สนามกีฬาองค์การบริหารส่วนจังหวัดพิษณุโลก เป็นสนามเหย้า
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
คณะวิศวกรรมศาสตร์และเทคโนโลยีอุตสาหกรรม มหาวิทยาลัยกาฬสินธุ์

คณะวิศวกรรมศาสตร์และเทคโนโลยีอุตสาหกรรม มหาวิทยาลัยกาฬสินธุ์  เป็น คณะวิชา สังกัดมหาวิทยาลัยกาฬสินธุ์
ประวัติคณะ.
คณะวิศวกรรมศาสตร์และเทคโนโลยีอุตสาหกรรม จัดตั้งขึ้นตามกฎกระทรวงจัดตั้งส่วนราชการในมหาวิทยาลัยกาฬสินธุ์ กระทรวงศึกษาธิการ พ.ศ. 2561 ลงวันที่ 6 กันยายน พ.ศ. 2561 ประกาศในราชกิจจานุเบกษา เล่ม 135 ตอนที่ 69 ก เมื่อวันที่ 13 กันยายน 2561 ภารกิจหลักของคณะวิศวกรรมศาสตร์และเทคโนโลยีอุตสาหกรรม คือ การเป็นสถาบันการศึกษาที่มุ่งเน้นการผลิตช่างเทคนิคฝีมือและการผลิตบัณฑิตด้านวิศวกรรมศาสตร์ที่มีความรู้ความสามารถทั้งทางวิชาการและทักษะในวิชาชีพด้านวิศวกรรมและเทคโนโลยี ส่งเสริมงานวิจัยเพื่อสร้างและพัฒนาองค์ความรู้และเทคโนโลยี ตลอดจนให้บริการทางวิชาการแก่ท้องถิ่นและสังคม รู้จักคิดอย่างมีเหตุผล มีคุณธรรม จริยธรรม และมีความใฝ่เรียนรู้ เพื่อรองรับการพัฒนาด้านอุตสาหกรรมและเทคโนโลยีของกลุ่มจังหวัดร้อยแก่นสารสินธุ์และภูมิภาค โดยส่งเสริมและสนับสนุนแผนบูรณาการอุตสาหกรรม พัฒนาอุตสาหกรรมเป้าหมาย ยกระดับผลิตภัณฑ์โดยนำเทคโนโลยีและนวัตกรรมมาใช้ในกระบวนการผลิต สร้างนิคมอุตสาหกรรม เพื่อรองรับอุตสาหกรรม 5 ด้าน ประกอบด้วย ยานยนต์ อิเล็กทรอนิกส์ เหล็ก ยางพารา และวัสดุก่อสร้าง ตลอดจน 10 อุตสาหกรรมเป้าหมาย ซึ่งจะเป็นกลไกขับเคลื่อนเศรษฐกิจเพื่ออนาคต (New Engine of Growth) คือ อุตสาหกรรมเดิมที่มีศักยภาพ (First S-Curve)  และอุตสาหกรรมอนาคต (New S-Curve) อุตสาหกรรมยานยนต์สมัยใหม่ (Next – Generation Automotive) อุตสาหกรรมอิเล็กทรอนิกส์อัจฉริยะ (Smart Electronics) อุตสาหกรรมหุ่นยนต์ (Robotics) อุตสาหกรรมการบินและโลจิสติกส์ (Aviation and Logistics) และ อุตสาหกรรมดิจิตอล (Digital) เพื่อวัตถุประสงค์ ดังนี้
         1. เพื่อผลิตช่างเทคนิคฝีมือ และผลิตบัณฑิตด้านวิศวกรรมศาสตร์และเทคโนโลยีที่มีคุณภาพตามกรอบมาตรฐานคุณวุฒิระดับอุดมศึกษาแห่งชาติ (TQF: HEd) และสภาวิชาชีพรวมถึงเป็นช่างเทคนิคฝีมือและบัณฑิตที่มีความรู้ คุณธรรม จริยธรรม และความรับผิดชอบต่อสังคมที่ดี
         2. เพื่อส่งเสริมและสนับสนุนการศึกษาค้นคว้าวิจัย สร้างสรรค์สิ่งประดิษฐ์และนวัตกรรม รวมทั้งความก้าวหน้าทางวิชาการสู่การต่อยอดสำหรับการให้การบริการทางวิชาการ และถ่ายทอดเทคโนโลยีสู่ท้องถิ่น
         3. เพื่อจัดการศึกษาที่มุ่งเน้นให้ผู้เรียนและบัณฑิตตระหนักถึงการทำนุบำรุงศิลปวัฒนธรรม และรักษาสิ่งแวดล้อมเพื่อดำรงไว้ซึ่งภูมิปัญญาและเอกลักษณ์ของท้องถิ่น
คณะศิลปศาสตร์ มหาวิทยาลัยกาฬสินธุ์

คณะศิลปศาสตร์ มหาวิทยาลัยกาฬสินธุ์  เป็น คณะ สังกัดมหาวิทยาลัยกาฬสินธุ์
ประวัติคณะ.
คณะศิลปศาสตร์ ถูกจัดตั้งขึ้นมาใหม่ตามราชกิจจานุเบกษา เล่ม ๑๓๕ ตอนที่ ๖๙ ก หน้า ๑ กฎกระทรวง จัดตั้งส่วนราชการในมหาวิทยาลัยกาฬสินธุ์ กระทรวงศึกษาธิการ พ.ศ. ๒๕๖๑ ให้ไว้ ณ วันที่ ๖ กันยายน พ.ศ. ๒๕๖๑ 
โดยการรวบยุบคณะเดิมและแยกสาขาวิชาต่างๆ ย้ายมาสังกัดคณะศิลปศาสตร์ ดังนี้
1.คณะรัฐศาสตร์และนิติศาสตร์ จำนวน 3 สาขาวิชา ได้แก่ สาขาวิชารัฐศาสตร์ สาขาวิชารัฐประศาสนศาสตร์ สาขาวิชานิติศาสตร์ 
2.คณะศิลปศาสตร์และวิทยาศาสตร์ จำนวน 1 สาขาวิชา ได้แก่ สาขาวิชาภาษาอังกฤษ
3.คณะมนุษยศาสตร์และสังคมศาสตร์ จำนวน 4 สาขาวิชา ได้แก่ สาขาวิชานวัตกรรมเพื่อการพัฒนาท้องถิ่น สาขาวิชาภาษาจีนธุรกิจ สาขาวิชาสารสนเทศศาสตร์ สาขาวิชาการจัดการทางวัฒนธรรม
4.คณะอุตสาหกรรมสร้างสรรค์ จำนวน 1 สาขาวิชา ได้แก่ สาขาวิชานิเทศศาสตร์
5.คณะเทคโนโลยีสังคม จำนวน 2 สาขาวิชา ได้แก่ สาขาวิชาการท่องเที่ยว และสาขาวิชาภาษาอังกฤษเพื่อการสื่อสารสากล
ปัจจุบันเปิดทำการเรียนการสอน จำนวน สาขาวิชา หลักสูตร ดังนี้
1.สาขาวิชารัฐศาสตร์ เปิดสอนหลักสูตรรัฐศาสตรบัณฑิต สาขาวิชาการเมืองการปกครอง
2.สาขาวิชานิติศาสตร์ เปิดสอนหลักสูตรนิติศาสตรบัณฑิต สาขาวิชานิติศาสตร์
3.สาขาวิชารัฐประศาสนศาสตร์ เปิดสอนระดับปริญญาตรี และ ระดับบัณฑิตศึกษา ดังนี้ 
ระดับปริญญาตรี 1 หลักสูตร ปริญญาโท 1 หลักสูตร ปริญญาเอก 1 หลักสูตร 
3.1 หลักสูตรรัฐประศาสนศาสตรบัณฑิต สาขาวิชารัฐประศาสนศาสตร์ 
1. กลุ่มวิชารัฐประศาสนศาสตร์ 
2. กลุ่มวิชาการปกครองท้องถิ่น 
3. กลุ่มวิชาการบริหารงานตำรวจ 
3.2 หลักสูตรรัฐประศาสนศาสตรมหาบัณฑิต 
3.3 หลักสูตรรัฐประศาสนศาสตรดุษฎีบัณฑิต 
4.สาขาวิชานิเทศศาสตร์ เปิดสอนหลักสูตรนิเทศศาสตรบัณฑิต สาขาวิชานิเทศศาสตร์
5.สาขาวิชานวัตกรรมเพื่อการพัฒนาท้องถิ่น เปิดสอนหลักสูตรศิลปศาสตรบัณฑิต สาขาวิชานวัตกรรมเพื่อการพัฒนาท้องถิ่น
เปิดสอนหลักสูตรศิลปศาสตรบัณฑิต สาขาวิชาสารสนเทศศาสตร์(งดรับนักศึกษา)
เปิดสอนหลักสูตรศิลปศาสตรบัณฑิต สาขาวิชาการจัดการทางวัฒนธรรม(งดรับนักศึกษา)
6.สาขาวิชาการท่องเที่ยว เปิดสอนหลักสูตรศิลปศาสตรบัณฑิต สาขาวิชาการท่องเที่ยว
7.สาขาวิชาภาษาต่างประเทศ เปิดสอนหลักสูตรศิลปศาสตรบัณฑิต สาขาวิชาภาษาอังกฤษ
เปิดสอนหลักสูตรศิลปศาสตรบัณฑิต สาขาวิชาภาษาจีนธุรกิจ
เปิดสอนหลักสูตรศิลปศาสตรบัณฑิต สาขาวิชาภาษาอังกฤษเพื่อการสื่อสารสากล
คณะศึกษาศาสตร์และนวัตกรรมการศึกษา มหาวิทยาลัยกาฬสินธุ์

คณะศึกษาศาสตร์และนวัตกรรมการศึกษา มหาวิทยาลัยกาฬสินธุ์  เดิมชื่อคณะครุศาสตร์ เป็น คณะวิชา สังกัดมหาวิทยาลัยกาฬสินธุ์
ประวัติคณะ.
คณะศึกษาศาสตร์และนวัตกรรมการศึกษา เดิมชื่อคณะครุศาสตร์เป็นส่วนงานของมหาวิทยาลัยราชภัฏกาฬสินธุ์ ถูกจัดตั้งขึ้นเมื่อวันที่ 14 กันยายน พ.ศ. 2555
ในปี พ.ศ. 2558 มหาวิทยาลัยราชภัฏกาฬสินธุ์ได้ควาบรวมกับมหาวิทยาลัยเทคโนโลยีราชมงคลอีสาน วิทยาเขตกาฬสินธุ์ จัดตั้งเป็นมหาวิทยาลัยกาฬสินธุ์ จึงทำให้คณะครุศาสตร์ต้องย้ายมาสังกัด มหาวิทยาลัยกาฬสินธุ์
ในปี พ.ศ. 2561 ได้มีประกาศราชกิจจานุเบกษา เรื่องจัดตั้งส่วนราชการในมหาวิทยาลัยกาฬสินธุ์ขึ้นใหม่จึงมีผลให้คณะครุศาสตร์ ถูกเปลี่ยนชื่อเป็นคณะศึกษาศาสตร์และนวัตกรรมการศึกษาตั้งแต่นั้นมา
อาเนิร์ส พีเตอร์เซิน

อาเนิร์ส พีเตอร์เซิน  ชื่อจริง อาเนิร์ส ออโท พีเตอร์เซิน  นักมวยสากลสมัครเล่นชาวเดนมาร์ก เกิดเมื่อ 16 ธันวาคม พ.ศ. 2442 ที่ โคเปนเฮเกน ประเทศเดนมาร์ก พีเตอร์เซินติดทีมชาติเดนมาร์กเข้าแข่งขันกีฬาโอลิมปิก พ.ศ. 2463 ที่เบลเยียม ในรุ่นฟลายเวท รอบแรก ชนะ เนลิส วาน ดิก จากเนเธอร์แลนด์ เมื่อ 21 สิงหาคม รอบก่อนรองชนะเลิศ ชนะ เปเต ซิวิก จาก สหรัฐ เมื่อ 22 สิงหาคม รอบรองชนะเลิศ ชนะ วิลเลียม คัทเบิร์ทสัน จาก สหราชอาณาจักร เมื่อ 23 สิงหาคม รอบชิงชนะเลิศ แพ้ แฟรงก์กี้ เกนาโร จาก สหรัฐ เมื่อ 24 สิงหาคม ได้เหรียญเงิน นับเป็นนักมวยสากลสมัครเล่นคนแรกของเดนมาร์กที่ได้เหรียญโอลิมปิก
พีเตอร์เซินขึ้นชกมวยสากลอาชีพเมื่อ พ.ศ. 2464 ขึ้นชกที่เดนมาร์กและสวีเดน ใน พ.ศ. 2474 เขาได้แชมป์มวยสากลของประเทศเดนมาร์กรุ่นแบนตัมเวท เขาแขวนนวมไปเมื่อ พ.ศ. 2478 หลังจากชกแพ้น็อกหลายครั้ง สถิติการชกอาชีพ 55 ครั้ง ชนะ 27 เสมอ 9 แพ้ 19 เขาเสียชีวิตเมื่อ 28 เมษายน พ.ศ. 2509 รวมอายุได้ 67 ปี
เดอะเฟซเวียดนาม ซีซัน 3

เดอะเฟซเวียดนาม ซีซัน 3  เป็นการแข่งขันเรียลลิตี้โชว์แบบเวียดนามที่อิงกับประเทศสหรัฐอเมริกาและเป็นหนึ่งในหลายประเทศ ในสหรัฐอเมริกา และ เดอะเฟซ นานาชาติ ในปีนี้รายการนี้จัดทำโดย Multimedia JSC โดยมี หวอ ฮหว่าง เอี้ยน, มิญ หั่ง และ ถั่ญ หั่ง มาทำหน้าที่เป็นเป็นเทอร์ในรายการ และมี นัม จุง เป็นพิธีกรดำเนินรายการ ซีซันนี้เป็นครั้งแรกที่มีการให้ผู้เข้าแข่งขันชายและหญิงแข่งขันร่วมกัน ในปีนี้รายการได้เปลี่ยนการออกอากาศมาทางสถานีวิทยุโทรทัศน์ วีทีวี9 และ #เปลี่ยนทาง โดยได้เริ่มออกอากาศวันที่ 30 กันยายน ค.ศ. 2018
ในตอนที่ 12 ผู้เข้าแข่งขัน 6 คนสุดท้ายได้ไปแข่งขันกันต่อที่เมืองเทลอาวีฟและเยรูซาเลม ประเทศอิสราเอล
ผู้ชนะในซีซันนี้คือ หมัก จุง เกียน วัย 21 ปี จาก หายเซือง
ข้อมูลการออกอากาศ.
ตอนที่ 1.
"ออกอากาศ 30 กันยายน 2561"
เป็นการคัดเลือกผู้เข้าแข่งขันเพื่อให้เหลือสิบห้าคนสุดท้าย และแบ่งออกเป็นสามทีม ทีมละห้าคนตามที่เมนเทอร์หรือผู้เข้าแข่งขันได้ตัดสินใจเลือก
ตอนที่ 2.
"ออกอากาศ 14 ตุลาคม 2561"
ตอนที่ 3.
"ออกอากาศ 21 ตุลาคม 2561"
ตอนที่ 4.
"ออกอากาศ 28 ตุลาคม 2561"
ตอนที่ 5.
"ออกอากาศ 4 พฤศจิกายน 2561"
ตอนที่ 6.
"ออกอากาศ 11 พฤศจิกายน 2561"
ตอนที่ 7.
"ออกอากาศ 18 พฤศจิกายน 2561"
ตอนที่ 8.
"ออกอากาศ 25 พฤศจิกายน 2561"
ตอนที่ 9.
"ออกอากาศ 2 ธันวาคม 2561"
ตอนที่ 10.
"ออกอากาศ 9 ธันวาคม 2561"
ตอนที่ 11.
"ออกอากาศ 16 ธันวาคม 2561"
ตอนที่ 12.
"ออกอากาศ 23 ธันวาคม 2561"
ตอนที่ 13.
"ออกอากาศ 31 ธันวาคม 2561"
ข้อมูลการแข่งขัน.
ตารางการคัดออก.
<br>
ทีม หวอ ฮหว่าง เอี้ยน
ทีม มิญ หั่ง
ทีม ถั่ญ หั่ง
#เปลี่ยนทาง ทีมที่ชนะแคมเปญประจำสัปดาห์
#เปลี่ยนทาง ผู้เข้าแข่งขันที่เสี่ยงในการถูกคัดออกในสัปดาห์
#เปลี่ยนทาง ผู้เข้าแข่งขันที่ถูกคัดออกประจำสัปดาห์
#เปลี่ยนทาง ผู้เข้าแข่งขันที่ได้ตำแหน่งรองชนะเลิศ
#เปลี่ยนทาง ผู้เข้าแข่งขันที่ได้เป็น "เดอะเฟซ"
เจ้าชายแฟร์ดีนันโด ดยุกแห่งเจนัว (พ.ศ. 2427 - พ.ศ. 2506)

เจ้าชายแฟร์ดีนันโด  ประสูติเมื่อวันที่ 21 เมษายน พ.ศ. 2427 ณ ตุริน อิตาลี เป็นพระโอรสพระองค์ใหญ่ในเจ้าชายโทมัส ดยุกแห่งเจนัว กับเจ้าหญิงอิซาเบลลาแห่งบาวาเรีย เป็นดยุกแห่งเจนัวพระองค์ที่ 3 และทรงเป็นนายพลเรือแห่งกองทัพเรืออิตาลี
ทรงงานด้านการทหาร.
พระองค์ทรงได้รับการแต่งตั้งจากคณะกรรมาธิการอิตาลีและสงครามกับสหรัฐอเมริกาคณะกรรมาธิการซึ่งรวมถึงกูลเยลโม มาร์โกนี และตัวเลขทางการเมืองและผู้ค้าชั้นนำของอิตาลีเข้าเข้าเยี่ยมชมกองทัพอเมริกา ต่อมาพระองค์ทรงจัดประชุม ว่าด้วยการหารือเกี่ยวกับข้อตกลงทางการเงินและการค้าและการร่วมมือกันระหว่างสองประเทศเพื่อเพิ่มความพยายามในการทำสงครามของอิตาลี
เสกสมรส.
เมื่อวันที่ 28 กุมภาพันธ์ 2481 พระองค์ทรงเสกสมรสกับ มาเรีย ลุยซา แองจิลา เกนโดฟี แต่ทั้ง 2 ไม่มีพระบุตร โดยเมื่อพระองค์สิ้นพระชนม์ลงเมื่อวันที่ 24 มิถุนายน 2506 พระอนุชาของพระองค์คือเจ้าชายฟีลีแบร์โต ดยุกแห่งเจนัว ทรงเป็นดยุกแห่งเจนัวพระองค์ที่ 4
คณะบริหารศาสตร์ มหาวิทยาลัยกาฬสินธุ์

คณะบริหารศาสตร์ มหาวิทยาลัยกาฬสินธุ์  เดิมชื่อคณะเทคโนโลยีสังคม เป็นหน่วยงานระดับคณะ ในสังกัดมหาวิทยาลัยกาฬสินธุ์ จัดการบริหาร ตั้งอยู่ มหาวิทยาลัยกาฬสินธุ์ ตั้งอยู่ที่ 62/1 ถ.เกษตรสมบูรณ์ ตำบลกาฬสินธุ์ อำเภอเมืองกาฬสินธุ์ จังหวัดกาฬสินธุ์
ประวัติคณะ.
คณะบริหารศาสตร์ เดิมชื่อคณะเทคโนโลยีสังคมเป็นส่วนงานของมหาวิทยาลัยเทคโนโลยีราชมงคลอีสาน วิทยาเขตกาฬสินธุ์ ถูกจัดตั้งขึ้นเมื่อวันที่ 27 พฤศจิกายน พ.ศ. 2549
ในปี พ.ศ. 2558 มหาวิทยาลัยเทคโนโลยีราชมงคลอีสาน วิทยาเขตกาฬสินธุ์ได้ควาบรวมกับมหาวิทยาลัยราชภัฏกาฬสินธุ์ จัดตั้งเป็นมหาวิทยาลัยกาฬสินธุ์ จึงทำให้คณะเทคโนโลยีสังคมต้องย้ายมาสังกัด มหาวิทยาลัยกาฬสินธุ์
ในปี พ.ศ. 2561 ได้มีประกาศราชกิจจานุเบกษา เรื่องจัดตั้งส่วนราชการในมหาวิทยาลัยกาฬสินธุ์ขึ้นใหม่จึงมีผลให้คณะเทคโนโลยีสังคม ถูกเปลี่ยนชื่อเป็นคณะคณะบริหารศาสตร์ตั้งแต่นั้นมา และมีการควบรวมคณะบริหารธุรกิจเดิมเข้ามาด้วย
วิลเลียม คัทเบิร์ทสัน

วิลเลียม คัทเบิร์ทสัน (William Cuthbertson) นักมวยสากลสมัครเล่นชาวสกอตแลนด์ เกิดเมื่อ 21 มิถุนายน พ.ศ. 2445 ที่ ฟีเฟ สหราชอาณาจักร คัทเบิร์ทสันขกมวยสากลสมัครเล่นในรุ่นฟลายเวท ได้แชมป์ของสกอตแลนด์ระหว่างพ.ศ. 2463 – 2464 ได้แชมป์สหราชอาณาจักรใน พ.ศ. 2464 และได้แชมป์สกอตแลนด์ในรุ่นแบนตัมเวทเมื่อ พ.ศ. 2465 ใน พ.ศ. 2463 คัทเบิร์ทสันติดทีมชาตืสหราชอาณาจักรเข้าแข่งขันกีฬาโอลิมปิก พ.ศ. 2463 ที่เบลเยียม ในรุ่นฟลายเวท รอบแรก ชนะ ไอเนอร์ เจนเซน จากเดนมาร์ก เมื่อ 21 สิงหาคม รอบก่อนรองชนะเลิศ ชนะ เทด เซกวาร์ด จาก เนเธอร์แลนด์ เมื่อ 22 สิงหาคม รอบรองชนะเลิศ แพ้ แอนเดอร์ ปีเตอร์เซน จากเดนมาร์ก เมื่อ 23 สิงหาคม รอบชิงเหรียญทองแดง ชนะ ชาร์เลต อัลแบร์ท จาก ฝรั่งเศส เมื่อ 24 สิงหาคม ได้เหรียญทองแดง
จากนั้น คัทเบิร์ทสันขึ้นชกมวยสากลอาชีพใน พ.ศ. 2469 และขึ้นชก 9 ครั้ง ระหว่าง พ.ศ. 2469 – 2470 หลังจากแขวนนวมเขามาเป็นผู้ฝึกสอนที่คาร์เนกียิมและโรงเรียนเอกชนเครกฟลาวเวอร์คัทเบิร์ทสัน เสียชีวิตเมื่อ 24 พฤศจิกายน พ.ศ. 2506 ที่ สหราชอาณาจักร รวมอายุได้ 61 ปี
หยาน หนี

หยาน หนี (#เปลี่ยนทาง อักษรโรมัน: Yan Ni) เป็นนักแสดงชาวจีน ชื่อเกิดคือ หยาน ข่ายย่าน (#เปลี่ยนทาง อักษรโรมัน: Yen Kaiyen) เธอมีผลงานเด่นคือ Kung Fu Dunk, True Legend, Mural, The Great Magician, Monster Hunt
คณะวิทยาศาสตร์และเทคโนโลยีสุขภาพ มหาวิทยาลัยกาฬสินธุ์

คณะวิทยาศาสตร์และเทคโนโลยีสุขภาพ มหาวิทยาลัยกาฬสินธุ์  เดิมชื่อคณะศิลปศาสตร์และวิทยาศาสตร์ เป็น คณะวิชา สังกัดมหาวิทยาลัยกาฬสินธุ์
ประวัติคณะ.
คณะศิลปศาสตร์และวิทยาศาสตร์ ก่อตั้งขึ้นเมื่อวันที่ 8 มีนาคม พ.ศ. 2548 ถูกจัดตั้งขึ้นพร้อมกับสำนักงานอธิการบดี เป็นคณะวิชาแรกของมหาวิทยาลัยราชภัฏกาฬสินธุ์
ในปี พ.ศ. 2558 มหาวิทยาลัยเทคโนโลยีราชมงคลอีสาน วิทยาเขตกาฬสินธุ์ได้ความรวมกับมหาวิทยาลัยราชภัฏกาฬสินธุ์ จัดตั้งเป็น มหาวิทยาลัยกาฬสินธุ์ จึงทำให้คณะสังกัด มหาวิทยาลัยกาฬสินธุ์ตั้งแต่นั้นมา
ตามที่กฏกระทรวง จัดตั้งส่วนราชการในมหาวิทยาลัยกาฬสินธุ์ กระทรวงศึกษาธิการ พ.ศ. 2561 ประกาศในราชกิจจานุเบกษา เมื่อวันที่ 13 กันยายน พ.ศ. 2561 แล้วนั้นโดยให้จัดตั้งส่วนราชการในมหาวิทยาลัยกาฬสินธุ์ กระทรวงศึกษาธิการโดยจัดตั้งในชื่อคณะวิทยาศาสตร์และเทคโนโลยีสุขภาพ ในไว้ ณ วันที่ 6 กันยายน พ.ศ. 2561
หลิว อวี่ฉี

หลิว อวี่ฉี (อักษรโรมัน: Liu Yuqi) เป็นนักแสดง และนางแบบสาวชาวจีน
ซึ่งมีชื่อภาษาอังกฤษที่คนทั่วไปรู้จักคือ อิซูมิ หลิว (อักษรโรมัน: Izumi Liu)
โจว ซิ่วน่า

โจว ซิ่วน่า (เพ็งอิม: ziu1 siu3 no3) เป็นนักแสดง และนางแบบสาวชาวจีน
มีชื่อภาษาอังกฤษคือ คริสซี เจ๊า  มีผลงานเด่นคือ ยึดเมืองแหวกมิติ ,ไซอิ๋ว 2013 คนเล็กอิทธิฤทธิ์หญ่าย
ภูมิรัฐศาสตร์

ภูมิรัฐศาสตร์  คือ การศึกษาเกี่ยวกับผลกระทบทางภูมิศาสตร์ (มนุษย์และกายภาพ) ที่มีต่อการเมืองและความสัมพันธ์ระหว่างประเทศ แม้ว่าภูมิรัฐศาสตร์มีความเกี่ยวข้องกับกลุ่มประเทศและความสัมพันธ์ที่เกิดขึ้น แต่ก็อาจมุ่งเน้นถึงสถานะอื่น ๆ ของรัฐอีกสองชนิด คือ รัฐอิสระโดยพฤตินัยซึ่งได้รับการรับรองอย่างไม่สมบูรณ์ และความสัมพันธ์ระหว่างการแบ่งเขตภูมิศาสตร์ระดับชาติ เช่น รัฐรวมอันเกิดจากการใช้ระบอบสหพันธรัฐ สมาพันธรัฐ หรือกึ่งสหพันธรัฐ
ในระดับของความสัมพันธ์ระหว่างประเทศ ภูมิรัฐศาสตร์เป็นวิธีการในการศึกษานโยบายต่างประเทศเพื่อทำความเข้าใจ อธิบาย และคาดการณ์พฤติกรรมการเมืองระหว่างประเทศจากตัวแปรทางภูมิศาสตร์ ซึ่งรวมถึงภูมิภาคศึกษา ภูมิอากาศ ภูมิประเทศ ประชากรศาสตร์ ทรัพยากรธรรมชาติ และวิทยาศาสตร์ประยุกต์ของการประเมินในระดับภูมิภาค
ภูมิรัฐศาสตร์มุ่งเน้นถึงอำนาจการเมืองในพื้นที่ทางภูมิศาสตร์ โดยเฉพาะอาณาเขตทางน้ำและทางบกภายใต้ความสัมพันธ์กับประวัติศาสตร์การทูต ในทางวิชาการภูมิรัฐศาสตร์ทำหน้าที่ในการวิเคราะห์ประวัติศาสตร์และสังคมศาสตร์โดยอ้างถึงภูมิศาสตร์ภายใต้ความสัมพันธ์ทางการเมือง มีกลุ่มต่าง ๆ ที่หลากหลายนอกเหนือจากทางวิชาการที่แสดงถึงการคาดการณ์ทางภูมิรัฐศาสตร์ รวมถึงกลุ่มไม่แสวงหาผลกำไรและสถาบันเอกชนที่แสวงหาผลกำไร (เช่น นายหน้าซื้อขายหลักทรัพย์ และบริษัทที่ปรึกษา) หัวข้อของภูมิรัฐศาสตร์ประกอบด้วยความสัมพันธ์ระหว่างผลประโยชน์ของตัวกระทำการทางการเมืองระหว่างประเทศและผลประโยชน์ที่มุ่งเน้นถึงเนื้อที่ พื้นที่ หรือองค์ประกอบทางภูมิศาสตร์อันเกี่ยวข้องกับการสร้างระบบภูมิรัฐศาสตร์ "ภูมิรัฐศาสตร์เชิงวิพากษ์" โจมตีทฤษฎีคลาสสิกทางภูมิรัฐศาสตร์โดยสะท้อนบทบาททางการเมืองหรือแนวคิดเพื่อมหาอำนาจในช่วงยุคและหลังยุคของจักรวรรดินิยม
คริสโตเฟอร์ ก็อกวิลต์ (Christopher Gogwilt) และนักวิจัยอื่น ๆ ได้ใช้คำว่าภูมิรัฐศาสตร์เพื่ออธิบายภาพกว้าง ๆ ของแนวคิด โดยทั่วไปหมายถึง "คำพ้องของความสัมพันธ์ทางการเมืองระหว่างประเทศ" โดยเฉพาะ "เพื่อบ่งบอกถึงโครงสร้างระดับโลกของความสัมพันธ์ดังกล่าว" ซึ่งสร้างขึ้นใน "ช่วงต้นศตวรรษที่ 20 สำหรับวิทยาศาสตร์เทียมของภูมิศาสตร์การเมือง" และทฤษฎีทางวิทยาศาสตร์เทียมอื่น ๆ ของนิยัตินิยมทางประวัติศาสตร์และภูมิศาสตร์
การแข่งขันด้านทรัพยากรน้ำมันและแก๊สระหว่างประเทศเป็นหนึ่งในจุดสนใจหลักของวรรณกรรมทางภูมิรัฐศาสตร์ในช่วงหลังสงครามโลกเป็นต้นไป ตั้งแต่ ค.ศ. 2010 เกิดแขนงใหม่ทางภูมิรัฐศาสตร์ขึ้นโดยมุ่งเน้นถึงความสัมพันธ์ทางอำนาจระหว่างประเทศที่เกี่ยวข้องกับพลังงานทดแทน
การเปลี่ยนแปลงของภูมิรัฐศาสตร์.
การเปลี่ยนแปลงของภูมิรัฐศาสตร์โลก 20 ครั้งล่าสุด ได้แก่
ฆวน ฟอยต์

ฆวน มาร์โกส ฟอยต์ (เกิด 12 มกราคม ค.ศ. 1998) เป็นนักฟุตบอลชาวอาร์เจนตินา ปัจจุบันลงเล่นในตำแหน่งกองหลังหรือกองกลางให้กับบิยาร์เรอัล สโมสรในลาลิกา และทีมชาติอาร์เจนตินา
สโสรอาชีพ.
เอสตูเดียนเตสเดลาปลาตา.
ฟอยต์เกิดในลาปลาตา เขาเริ่มต้นอาขีพกับสถาบันฟุตบอลของสตูเดียนเตสเดลาปลาตาอยู่หลายปี โดยเริ่มเล่นในตำแหน่งกองกลางตัวรุก แล้วเขาก็เปลี่ยนไปเล่นในตำแหน่งกองกลางตัวรับก่อนที่เขาจะอายุ 16 เขาเซ็นสัญญานักฟุตบอลอาชีพในเดือนมกราคม ค.ศ. 2017 ซึ่งทำให้มีสัญญากับสโมสรไปจนถึงเดือนมิถุนายน ค.ศ. 2019 เขาลงเล่นในปริเมราดิบิซิออนครั้งแรกในวันที่ 19 มีนาคม ค.ศ. 2017 ในเกมที่พบกับปาโตรนาโตในขณะที่มีอายุ 19 ปี 2 เดือน เขาได้ลงเล่นอีก 5 นัดในลีกและอีก 2 นัดในโกปาซูดาเมริกานา
ทอตนัมฮอตสเปอร์.
ฟอยต์ได้เซ็นสัญญาร่วมทีมทอตนัมฮอตสเปอร์เป็นเวลาห้าปี โดยมีรายงานว่ามีค่าตัว 8 ล้านปอนด์ จนถึงปี ค.ศ. 2022 เขาลงเล่นให้กับสโมสรครั้งแรกในวันที่ 19 กันยายน ค.ศ. 2017 ในอีเอฟแอลคัพในเอาชนะบาร์นสลีย์ 1–0 เขาลงเล่นครั้งแรกในพรีเมียร์ลีก ในวันที่ 3 พฤศจิกายน ค.ศ. 2018 ในเกมที่พวกเขาเอาชนะอลวุลเวอร์แฮมป์ตันวอนเดอเรอส์| 3–2 โดยเขาทำเสียลูกโทษสองครั้งในเกมนี้ ซึ่งทำให้ทีมเสียสองประตู ในอีก 7 วันถัดมาที่เขาได้ลงเล่นในลีกพบกับคริสตัลพาเลซ เขาทำประตูแรกในระดับอาชีพได้ซึ่งทำให้ทอตนัมเอาชนะไปด้วยคะแนน 1–0
บิยาร์เรอัล.
ในเดือนกันยายน ค.ศ. 2020 ฟอยต์ ได้ต่อสัญญากับทอตนัมออกไปจนถึง ค.ศ. 2023 และได้ถูกปล่อยยืมไปยังบิยาร์เรอัล ในประเทศสเปน โดยมีเงื่อนไขที่สามารถซื้อขาดได้หลังจบฤดูกาล เขาได้ลงเล่นนัดแรกในวันที่ 22 ตุลาคม ค.ศ. 2020 ในเกมยูฟ่ายูโรปาลีกที่พบกับซิวาสสปอร์ ที่เอสตาดิโอเดลาเซรามิกา โดยเขาทำโหม่งประตูได้ในช่วยให้ทีมขึ้นนำ 3–2 จากการแอสซิตส์ของทาเกะฟุสะ คุโบะ และเขายังแอสซิตส์ใหปาโก อัลกาเซร์ ทำประตูสุดท้ายของเกมช่วยให้ทีมเอาชนะ 5–3
ระดับทีมชาติ.
ฟอยต์เล่นให้ทีมชาติอาร์เจนตินาอายุไม่เกิน 20 ปี ในปี 2017 เขาลงเล่นให้ทีมชาติชุดเยาวชนไป 12 นัด ในฟุตบอลเยาวชนชิงแชมป์อเมริกาใต้ 2017 และอีก 3 นัดในฟุตบอลโลกเยาวชนอายุไม่เกิน 20 ปี 2017
ฟอยต์ได้ถูกเรียกติดทีมชาติอาร์เจนตินาชุดใหญ่ครั้งแรกในเดือนตุลาคม ค.ศ. 2018 เพื่อแข่งขันเกมกระชับมิตรกับทีมชาติอิรักและทีมชาติบราซิล โดยไม่ได้ลงสนามทั้งสองนัดก่อนที่ในเดือนพฤศจิกายน ปีเดียวกัน เขาจะมีชื่อติดทีมชาติอีกครั้ง และได้ลงเล่นในวันที่ 16 พฤศจิกายน ค.ศ. 2018 ในเกมกระชับมิตร กับเม็กซิโก โดยอาร์เจนตินาเอาชนะไปด้วยคะแนน 2–0 เขายังได้รับรางวัลผู้เล่นยอดเยี่ยมประจำนัด (man of the match) อีกด้วย ฟอยตื ยังมีชื่อติดทีมชาติเพื่อแข่งขันโกปาอาเมริกา 2019 ที่ประเทศบราซิล โดยเขาได้ลงเล่นนัดแรกในนัดที่สามของรอบแบ่งกลุ่มกับกาตาร์ เขาเริ่มลงเล่นในตำแหน่งแบ็กขวาในอีกสามนัดถัดมา รวมถึงรอบรองชนะเลิศที่พวกเขาแพ้ บราซิล 2–0 และรอบชิงที่สามกับชีลี ซึ่งทีมของเขาชนะ 2–1
 "ณ วันที่ 12 พฤษภาคม ค.ศ. 2021"
 "ณ วันที่ 12 พฤษภาคม ค.ศ. 2021"
เกียรติประวัติ.
บิยาร์เรอัล
ทีมชาติอาร์เจนตินา
ซารีนาวาซิลีซา เมเลนเตเยวา

ซารีนาวาซิลีซา เมเลนเตเยวา  (สิ้นพระชนม์ 1579) เป็นมเหสีองค์ที่ 6 ในซาร์อีวานที่ 4 แห่งรัสเซีย เรื่องราวของพระนางส่วนมากมักเป็นตำนานมุขปาฏะที่เล่าสืบต่อกันมา พระนางอภิเษกสมรสกับซาร์อีวาน (โดยไม่ได้รับอนุญาตจากทางศาสนจักร) ในปี ค.ศ. 1575 บ้างก็ระบุว่านางเป็นเพียงพระสนม นักวิชาการสมัยปัจจุบันถือว่า นางไม่มีตัวตนอยู่จริง เป็นเพียงตำนานพื้นบ้านช่วงศตวรรษที่ 19 เท่านั้น
พระชนม์ชีพ.
ตำนานพื้นบ้านของรัส่เซียกล่าวถึงชีวพระวัตินางไว้ว่า แต่เดิมนางเป็นภรรยาม่ายของขุนนางชั้น "ดเยก" (dyak) นามว่า "มาเลนเทียฟ อิวานอฟ" (Melentiy Ivanov) ผู้ซึ่งเคยออกรบในสงครามลิโวเนียน (Livonian War) มาก่อน พระเจ้าซาร์อีวานที่ 4 ได้ยินถึงกิตติศัพท์ความงามและอุปนิสัยที่อ่อนหวาน จึงมีพระราชประสงค์ให้นางเข้าถวายตัวและอภิเษกสมรสกันในที่สุด แต่หลังจากทรงอภิเษกไม่กี่เดือน พระเจ้าซาร์อีวาน ก็ทรงพบว่าพระนางลักลอบมีความสัมพันธ์กับเจ้าชายนามว่า "เดฟเลเตฟ" (Devletev) ซาร์อีวานจึงจับเจ้าชายเดฟเลเตฟไปประหารด้วยวิธีเสียบประจาน และยังบังคับให้พระนางนั้งชมการประหารด้วยกัน และลงเอยด้วยการส่งตัวนางเองไปกักไว้ในเขตพรตตลอดชีวิต ในบรรดามเหสีทั้ง 8 พระองค์ของพระเจ้าซาร์อีวานที่ 4 มีเพียง ซารีนามารีเยีย โดลโกลรูโคลย่า และ ซารีน่าวาซิลีซา เมเลนเตเยวา เท่านั้นที่ไม่มีการกล่าวถึงในเอกสารร่วมสมัย
เฉลิมเกียรติ ศรีวรขาน

พลตำรวจเอก เฉลิมเกียรติ ศรีวรขาน เกิดเมื่อวันที่ 26 ตุลาคม พ.ศ. 2501 รองผู้บัญชาการตำรวจแห่งชาติ อดีตจเรตำรวจแห่งชาติ และอดีตผู้ช่วยผู้บัญชาการตำรวจแห่งชาติ
ประวัติ.
พลตำรวจเอก เฉลิมเกียรติ ศรีวรขาน เกิดเมื่อวันที่ 26 ตุลาคม พ.ศ. 2501 ที่ตำบลหนองแสง อำเภอเมือง จังหวัดนครพนม เป็นบุตรของ นายสมภาพ กับนางเวียงงาม ศรีวรขาน สมรสกับ นางธารศรี ศรีวรขาน (สกุลเดิม พรหมนอก) บุตรสาวของ พล.ต.อ.ประชา พรหมนอก อดีตรองนายกรัฐมนตรี และคุณหญิงวารุณี มีบุตรชาย 3 คน คือ พ.ต.ต.ชัยโชติ ศรีวรขาน , นายกรพล ศรีวรขาน และ ร.ต.อ.กรวัฒน์ ศรีวรขาน
ประวัติการรับราชการ.
เคยดำรงตำแหน่งสำคัญของสำนักงานตำรวจแห่งชาติ ซึ่งมีหน้าที่รับผิดชอบ ทั้งงานด้านป้องกันปราบปราม งานสืบสวนสอบสวน งานความมั่นคง รวมทั้งงานบริหาร ดังนี้
วรวุฒิ ศรีสุภา

วรวุฒิ ศรีสุภา (ชื่อเล่น ปอนด์; 25 พฤษภาคม พ.ศ. 2535 —) หรือชื่อเดิม วรวุฒิ แก้วผูก เป็นนักฟุตบอลอาชีพชาวไทย ปัจจุบันเล่นตำแหน่งผู้รักษาประตูให้กับการท่าเรือในไทยลีก
โลแธร์ที่ 2 กษัตริย์แห่งโลธาริงเกีย

โลแธร์ที่ 2  เป็นกษัตริย์แห่งโลธาริงเกีย และเป็นพระโอรสคนที่สองของจักรพรรดิตะวันตก โลแธร์ที่ 1 พระองค์สืบทอดต่อแคว้นที่อยู่ติดกับแม่น้ำไรน์, แม่น้ำสเกลด์ต์, เทือกเขาแอลป์ และทะเลเหนือ ที่กลายเป็นที่รู้จักในชื่อ โลธาริงเกีย (ลอร์เรน)
พระองค์แต่งงานแบบคลุมถุงชนกับธูตเบอร์กา พี่น้องหญิงของหนึ่งในข้าราชบริพารของพระบิดา หลังโลแธร์ที่ 1 สิ้นพระชนม์ พระองค์ทิ้งธูตเบอร์กาและแต่งงานกับภรรยาลับ วัลดราดา ที่มีพระโอรสกับพระองค์หนึ่งคน ธูตเบอร์กายื่นอุทธรณ์ต่อบิชอปฮิงค์มาร์ ที่ปรึกษาของพระเจ้าชาร์ลส์ผู้ศีรษะล้านของชาวแฟรงก์ตะวันตก (ต่อมาคือจักรพรรดิตะวันตก ชาร์ลส์ที่ 2) ชาร์ลส์ พระปิตุลาของโลแธร์ หวังที่จะผนวกโลธาริงเกียหากโลแธร์สิ้นพระชนม์โดยไร้ทายาท ซึ่งเป็นไปได้ที่จะเป็นเช่นนั้นเนื่องจากธูตเบอร์กาเป็นหมัน ฮิงค์มาร์สนับสนุนธูตเบอร์กาและด้วยความช่วยเหลือของพระสันตะปาปานิโคลัสที่ 1 โลธาร์ถูกบีบบังคับให้กลับไปอยู่กินกับธูตเบอร์กา
เมื่อโลธาร์สิ้นพระชนม์อย่างกระทันหัน ดินแดนของพระองค์ถูกแบ่งให้พระปิตุลาทั้งสอง ชาร์ลส์ผู้ศีรษะล้านกับหลุยส์ชาวเยอรมัน ตามสนธิสัญญาแมร์แซน
ที่มา.
https://www.encyclopedia.com/people/history/french-history-biographies/lothair-king-lotharingia#1E1LothairLot
หลิว อวี่ซิน

หลิว อวี่ซิน (อักษรโรมัน: Liu Yuxin) เป็นนักแสดงชาวจีน ซึ่งมีชื่อภาษาอังกฤษที่คนทั่วไปรู้จักคือ แองเจล หลิว 
ประวัติ.
หลิว อวี่ซิน หรือ ซิน ซิน (Xin Xin) รู้จักกันดีในชื่อ Angel Liu เกิดเมื่อวันที่ 13 มีนาคม ปี 1988 เป็นชาวเมืองเหิงหยาง มณทลหูหนาน ประเทศจีน เธอเป็นนักแสดงที่ส่วนใหญ่จะแสดงละครโทรทัศน์มากกว่า เธอเคยเข้าร่วมประกวด Miss Asia Peagant ที่จัดโดยองค์การสื่อสารมวลชนฮ่องกงในปี 2005 
สำหรับผลงานด้านการแสดงนั้น เธอเคยแสดงภาพยนตร์อยู่เรื่องหนึ่ง คือ เรื่อง ฮัวมู่หลาน (Hua Mulan) ในปี 2009 และมีงานละครทางโทรทัศน์อีกหลายเรื่องด้วยกัน แต่เรื่องที่ทำให้ทุกคนรู้จักเธอมากขึ้น คือ เรื่อง Startling by Each Step ซึ่งได้รับความนิยมอยู่พอสมควร และทำให้เธอถูกจับตามองว่า เธออาจจะก้าวขึ้นมาเป็นที่มีชื่อเสียงของวงการบันเทิงจีนในอนาคตก็ได้
การแต่งกายในการออกงานสังคม.
สื่อมวลชนในประเทศจีนถึงกับบอกว่าในงานแฟชั่นครั้งนี้ เธอทำให้มีดวงจันทร์เต็มดวงขึ้นพร้อมกัน 2 ดวงเลยทีเดียว!! ด้วยชุดโลว์คัทที่ต่ำและรัดเสียจนโชว์หน้าอกให้ทุกคนในงานถึงกับวิตกกังวล เพราะบางคนบอกว่าชุดที่เธอใส่มานั้น มันเปิดเผยมากเสียจนเห็นไปถึงบริเวณรอบ ๆ ปทุมถันของเธอกันเลยทีเดียว ซึ่งภาพในงานดังกล่าวของ หลิวอวี้ซิน ถูกส่งกระจายไปในโซเชียลอย่างรวดเร็ว ซึ่งงานครั้งนี้จัดขึ้นโดย ifeng.com ยังมีคนดังรายอื่น ๆ มาร่วมงานด้วยไม่ว่าจะเป็นนักแสดงสาว ซุน เฟยเฟย, หยู เคอเว่ย มาร่วมงานด้วย
ซึ่งเธอตอบอย่างตรง ๆ กับพิธีกรในงานว่าตัวเองยังเด็กอยู่จึงทำเช่นนั้น ต่อมาหลังจากงานในวันนั้น เธอยังยืนยันว่าไม่ได้โป๊จนอนาจารแบบนั้นแน่นอน แต่ที่หลายคนคิดกันไปในทำนองนั้นก็เพราะภาพถูกแต่งด้วยโฟโต้ช็อป ซึ่งตรงข้ามกับความเป็นจริง
ซุน เฟย์เฟย์ (นักแสดง)

ซุน เฟย์เฟย์ (อักษรโรมัน: Sun Feifei) เป็นนักแสดงชาวจีน มีผลงานเด่นคือ คู่แฝดเซียวฮื่อยี้พิชิตมาร, จอมนางวังต้องห้าม 2
ประวัติ.
ความผิดพลาดในงานพรมแดง.
แม้จะเป็นงานแจกรางวัลประเภท Men of the Year แต่เธอกลับประสบอุบัติเหตุเมื่อชุดราตรีสีขาวเกาะอกของเธอเกิดหลุดร่วงลงมาด้วยความไม่ตั้งใจ ทำให้เธอต้องโชว์ความเซ็กซี่บนพรมแดงต่อหน้าตากล้องมากมายโดยไม่ได้ตั้งใจ เหตุดังกล่าวเกิดขึ้นในงานเมื่อวันคืนวันอาทิตย์ที่ 13 ธันวาคม พ.ศ. 2554 เมื่อ ซุนเฟยเฟย เดินพรมแดงเข้างานมาพร้อมกับพิธีกรสาว ฟางหลิง ซึ่งหลังสองสาวหยุดเปิดโอกาสให้ตากล้องได้ถ่ายภาพกันไปพอสมควรแล้ว ทั้งคู่จึงเดินเพื่อเข้างานต่อ แต่แล้วฟางหลิงกลับไปเหยียบใส่ส่วนหนึ่งจากชุดกระโปรงของ ซุนเฟยเฟย จนชุดราตรีเกาะอกที่ใส่อยู่ถึงกับหลุด และเปิดให้เห็นชุดชั้นในกันเลยทีเดียว เธอตกใจกับเหตุที่เกิดขึ้นมาก ยังพยายามแก้ไขสถานการณ์ด้วยการดึงเสื้อขึ้นมา เช่นเดียวกับที่ฝ่ายผู้ช่วยส่วนตัวก็รีบใช้เสื้อโค้ทมาสวมคลุมให้กับเธอด้วย หลังจากนั้นดาราสาวผู้เคราะห์ร้ายจึงตัดสินใจเดินทางออกจากสถานที่นั้นไป โดยไม่ได้เข้าร่วมงานแต่อย่างใด
สำหรับงานในวันนั้นมีดาราดังหลายคนที่ได้รับรางวัล ทั้ง เฉิน คุน ที่คว้ารางวัลศิลปินแห่งปี, เติ้ง เชา ได้เป็นนักแสดงแห่งปี, ดาราสาว จาง จิงฉู คว้าตำแหน่งหญิงที่สวยที่สุดในปี 2011, ส่วนนักกีฬาว่ายน้ำคนดัง ซุนหยาง, ศิลปิน จ้าวฉุนหย่า, ผู้กำกับภาพยนตร์ กู่ฉางเว่ย, ดาราแสดงหนุ่ม หวง เสี่ยวหมิง และ หวู เสี่ยวเป่า ได้รับตำแหน่ง Men of the Year ประจำปี 2011
สมัชชาโนเบลแห่งสถาบันแคโรลินสกา

สมัชชาโนเบลแห่งสถาบันแคโรลินสกา (อังกฤษ : Nobel Assembly at the Karolinska Institute) เป็นองค์กรนิติบุคคลของสถาบันแคโรลินสกาซึ่งมีหน้าที่พิจารณาและมอบรางวัลโนเบลสาขาการแพทย์และสรีรวิทยา ตั้งอยู่ภายในสถาบันแคโรลินสกา กรุงสต็อกโฮล์ม ประเทศสวีเดน
สมัชชาโนเบลได้ตั้งเป็นองค์กรนิติบุคคลที่ดูแลโดยสถาบันแคโรลินสกา ก่อตั้งขึ้นในปี ค.ศ. 1977 แรกเริ่มไม่ได้เป็นองค์กร แต่เป็นเพียงกลุ่มของศาสตราจารย์ของสถาบันเท่านั้น ตั้งแต่เริ่มต้นที่มีการมอบรางวัลโนเบลสาขาการแพทย์และสรีรวิทยา ปีค.ศ. 1901 จนถีงปี ค.ศ. 1984 ศาสตราจารย์ทุกคนของสถาบันจะเป็นสมาชิกสมัชชาโนเบล และได้ปรับเปลี่ยนมาเป็นมาเป็นที่สมัชชาโนเบลที่มีสมาชิกเพียง 50 คนเท่านั้น ตั้งแต่ปี ค.ศ.1984 เป็นต้นมา
หน้าที่ของสมัชชาโนเบลสาขาการแพทย์หรือสรีรวิทยาคือรวบรวมและพิจารณารายชื่อผู้ที่ถูกเสนอชื่อเข้ารับรางวัลโนเบล การคัดเลือกจะทำโดยคณะกรรมการโนเบล (Nobel committee) ซึ่งมีสมาชิก 5 คน ณ สถาบันแคโรลินสกา คณะกรรมการโนเบลมีอำนาจในการสนับสนุนผู้มีชื่อเข้ารับรางวัล แต่อำนาจการตัดสินใจสุดท้ายจะอยู่ที่ที่ประชุมสมัชชาโนเบล 
ผู้ที่ได้รับรางวัลโนเบลสาขาการแพทย์หรือสรีรวิทยาจะได้โดยการเชิญเท่านั้น กล่าวคือ ไม่สามารถเสนอผลงานของตัวเองให้สมัชชาพิจารณาเองได้
ที่มา.
รางวัลโนเบลสาขาการแพทย์หรือสรีรวิทยา เป็นเจตจำนงตามพินัยกรรมของอัลเฟรด โนเบลนักเคมีชาวสวีเดน ในปีค.ศ. 1885 ที่ได้มอบให้สถาบันแคโรลินสกาดูแล และได้มอบเป็นครั้งแรกเมื่อปีค.ศ. 1901 ผู้ได้รับรางวัลโนเบลสาขาการแพทย์หรือสรีรวิทยาจะได้รับการพิจารณาจากที่ประชุมของกลุ่มศาสตราจารย์ของสถาบัน แต่ก็กล่าวได้ว่ามาจากกลุ่มการพิจารณารางวัลโนเบล
ในปีค.ศ. 1977 สมัชชาโนเบลได้แยกตัวเป็นองค์กรนิติบุคคลเพราะได้คำนึงถึงกระบวนการตัดสินใจในการมอบรางวัลโนเบล เนื่องจากสถาบันแคโรลินสกา เป็นมหาวิทยาลัยที่ของรัฐที่จะต้องทำตามกฎหมายประเทศสวีเดนคือต้องเปิดเผยข้อมูลต่างๆให้สาธารณะชนรับทราบทั่วไป การออกมาเป็นองค์กรนิติบุคคลของสถาบันแคโรลินสกา สามารถมีความเป็นส่วนตัวได้มากขึ้นและสามารถทำตามข้อกำหนดของรางวัลโนเบล ที่ตั้งโดยมูลนิธิอัลเฟรด โนเบลได้ ในกรณีนี้รวมไปถึงการรักษาความลับของผู้ถูกเสนอชื่อ กระบวนการคัดเลือก ว่าจะไม่สามารถเปิดเผยได้ก่อน 50 ปีนับจากการมอบรางวัลในแต่ละครั้ง รวมไปถึงกฎหมายที่จะสามารถโต้แย้งต่อศาลปกครองก็จะไม่สามารถทำได้
มีองค์กรนิติบุคคลอีก 2 ส่วนที่คล้ายกันซึ่งจะพิจารณาผู้ได้รับรางวัลโนเบลสาขาอื่นๆคือ ราชบัณฑิตยสภาวิทยาศาสตร์แห่งสวีเดน (Royal Swedish Academy of Science) และ บัณฑิตยสภาแห่งสวีเดน (Swedish Academy)
ฉู่เฉียว จอมใจจารชน

ฉู่เฉียว จอมใจจารชน  เป็นละครโทรทัศน์ที่สร้างขึ้นในปี ค.ศ. 2017 ละครโทรทัศน์ที่ดัดแปลงเรื่องราวมาจากวรรณกรรมของเซียวเซียง ตงเอ๋อร์ เรื่อง 11 Chu Te Gong Huang Fei นำแสดงโดย เจ้า ลี่อิ่ง, หลิน เกิงซิน, โต่ว เซียว, หลี่ ฉิน ออกอากาศทางช่อง Hunan TV ในประเทศจีน และออกอากาศทางช่อง 9 ใน ประเทศไทย โดยออกอากาศต่อจากละครเรื่อง วิหคนครา และเมื่อละครเรื่องนี้จบลง ละครเรื่องต่อไปที่ออกอากาศต่อคือเรื่อง เล่ห์รัก บัลลังก์เลือด
เนื้อเรื่อง.
เรื่องราวทั้งหมดเกิดขึ้นในยุคช่วงสมัยเว่ยตะวันตก ซึ่งเป็นช่วงที่มีการทำสงครามบ้านเมืองวุ่นวาย พวกผู้ปกครองรัฐกลับไม่เห็นค่าชีวิตของพวกทาส โดยจับเอาพวกเขาไปที่ลานล่ามนุษย์และสัตว์ โดย “ฉู่เฉียว” ก็เป็นหนึ่งในพวกทาส ที่ถูกเอาไปเป็นเหยื่อให้ชนชั้นสูงสังหาร แต่โชคดีที่ได้ “เหวินเยว่” มาช่วยชีวิตเอาไว้ และส่งเข้าหน่วยฝึกรบพิเศษ ต่อมาทั้งสองได้ร่วมมือวางแผนเพื่อหยุดยั้งสงคราม และปลดปล่อยพวกทาส ในขณะเดียวกัน ความรักของคนทั้งสองก็ได้ถือกำเนิดขึ้นระหว่างนั้นด้วย
หลี่ ชิ่น

หลี่ ชิ่น (อักษรโรมัน: Li Qin) เป็นนักแสดงชาวจีนเธอมีบทบาทเด่นจากการแสดงภาพยนตร์-ละครโทรทัศน์เรื่อง "The Dream of Red Mansions" (2010), "The Founding of a Party" (2011), "White Deer Plain" (2017) and "Princess Agents" (2017) 结膜炎 joy of life 2019 ซึ่งมีชื่อภาษาอังกฤษที่คนทั่วไปรู้จักคือ สวีต หลี่
เจอรัลดีน เพจ

เจอรัลดีน ซู เพจ (เกิด 22 พฤศจิกายน ค.ศ. 1924 – 13 มิถุนายน ค.ศ. 1987) เป็นนักแสดงชาวอเมริกัน เธอได้รับการยกย่องจากการแสดงละครบรอดเวย์ ตลอดจนภาพยนตร์ฮอลลีวูดและรายการทางโทรทัศน์มากมาย เพจได้รับรางวัลออสการ์หนึ่งครั้ง (จากการเสนอชื่อแปดครั้ง) ไพรม์ไทม์เอ็มมีอะวอดส์สองครั้ง รางวัลลูกโลกทองคำสองครั้ง รางวัลแบฟตาหนึ่งครั้ง และถูกเสนอชื่อเข้าชิงรางวัลโทนีสี่ครั้ง
เพจเกิดในเคิร์กสวิลล์ รัฐมิสซูรี เธอเข้าศึกษาที่สถาบันศิลปะแห่งชิคาโกและกับอูทา ฮาเกิน และลี สตราสเบิร์ก ในนครนิวยอร์ก ก่อนที่จะผ่านการทดสอบหน้ากล้องและได้รับเครดิตเป็นครั้งแรกในภาพยนตร์ตะวันตกเรื่อง "ฮอนโด" (1953) ซึ่งทำให้เธอได้รับการเสนอชื่อเข้าชิงรางวัลออสการ์เป็นครั้งแรกในสาขานักแสดงสมทบหญิงยอดเยี่ยม หลังจากนั้นเธอถูกขึ้นบัญชีดำในสตูดิโอภาพยนตร์ของฮอลลีวูด จากการมีส่วนเกี่ยวข้องกับฮาเกินและถูกปฏิเสธงานในวงการภาพยนตร์เป็นเวลากว่า 8 ปี เพจยังคงปรากฏตัวในโทรทัศน์และบนเวที และได้รับการเสนอชื่อชิงรางวัลโทนีเป็นครั้งแรก จากการแสดงของเธอใน "สวีตเบิร์ดออฟยูธ" (1959–60) เธอยังกลับมาเล่นบทบาทเดิมในภาพยนตร์ดัดแปลง ค.ศ. 1961 ซึ่งทำให้เธอได้รับรางวัลลูกโลกทองคำ
เธอได้รับการเสนอชื่อเข้าชิงรางวัลออสการ์เพิ่มสำหรับการแสดงของเธอใน "ยูร์อะบิกบอยนาว" (1966) และ "พีต 'เอ็น' ทิลลี" (1972) ตามมาด้วยการเข้าชิงรางวัลโทนี จากการแสดงในละครเวทีเรื่อง "แอ็บเสิร์บเพอร์สันซิงกูลาร์" (1974–75) ภาพยนตร์เรื่องอื่น ๆ ที่เธอปรากฏในช่วงเวลานั้นคือ ภาพยนตร์ระทึกขวัญเรื่อง "วอตเอเวอร์แฮปเพนทูแอนทอลิซ?" (1969) คู่กับรูธ กอร์ดอน และ "เล่ห์ลวง พิศวาส ปรารถนา" (1971) คู่กับคลินต์ อีสต์วุด ในปี ค.ศ. 1977 เธอพากย์เสียงให้ตัวละคร มาดามเมดูซา ในภาพยนตร์ของวอลต์ดิสนีย์เรื่อง "หนูหริ่งหนูหรั่งผจญเพชรตาปีศาจ" ตามด้วยบทบาทในภาพยนตร์ของวูดดี อัลเลนเรื่อง "อินทีเรียส์" (1978) ซึ่งทำให้เธอได้รับรางวัลแบฟตา สาขานักแสดงนำหญิงยอดเยี่ยมในบทสนับสนุน
หลังจากได้รับการบรรจุเข้าสู่หอเกียรติยศโรงละครอเมริกันในปี ค.ศ. 1979 ในฐานะนักแสดงละครเวที เพจกลับมาแสดงละครบรอดเวย์ด้วยการรับบทนำใน "อักแนสออฟก็อด" (1982) ทำให้เธอได้เข้าชิงรางวัลโทนีเป็นครั้งที่สาม เพจได้เข้าชิงรางวัลออสการ์สำหรับการแสดงของเธอใน "สุมหัวปล้นเย้ยนรก" (1984) และ "เดอะทริปทูบาวตีฟูล" (1985) ในเรื่องหลังนี้ทำให้เธอได้รับรางวัลในสาขานักแสดงนำหญิงยอดเยี่ยม เพจเสียชีวิตที่นครนิวยอร์ก ค.ศ. 1987 ในระหว่างที่ละครบรอดเวย์เรื่อง "บลายต์สปีริต" กำลังเปิดรอบใหม่ การแสดงจากละครเรื่องนี้ทำให้เธอได้เข้าชิงรางวัลโทนีเป็นครั้งที่สี่
เซบิเช

เซบิเช  เป็นอาหารประเภทยำชนิดหนึ่ง มีรสเปรี้ยวค่อนข้างโดด ประกอบด้วยเนื้อปลาหรืออาหารทะเลดิบแช่ในน้ำผลไม้สกุลส้ม (เช่น น้ำมะนาว น้ำเลมอน น้ำส้มซ่า) เคล้ากับเครื่องปรุงซึ่งได้แก่ พริกหรืออาฆี (พริกชนิด "Capsicum baccatum") หอมใหญ่หรือหอมแขกซอย เกลือ และผักชี เนื่องจากอาหารชนิดนี้โดยทั่วไปไม่ผ่านการปรุงให้สุกด้วยความร้อน จึงต้องเตรียมและรับประทานสดเพื่อลดความเสี่ยงจากภาวะอาหารเป็นพิษ ตามปกติมักเสิร์ฟเซบิเชกับเครื่องเคียงต่าง ๆ ที่ช่วยชูรสชาติของเนื้อปลาให้ดียิ่งขึ้น เช่น มันเทศ ผักกาดหอม ข้าวโพด อาโวคาโด หรือกล้าย เซบิเชเป็นที่นิยมในภูมิภาคชายฝั่งแปซิฟิกของลาตินอเมริกา แม้ต้นกำเนิดของเซบิเชจะยังคงเป็นประเด็นถกเถียงกันอย่างเผ็ดร้อน แต่ในเปรูก็ถือว่าอาหารชนิดนี้เป็นอาหารประจำชาติอย่างหนึ่ง 
แม้จะมีร่องรอยทางโบราณคดีที่ชี้ให้เห็นว่ามีการบริโภคอาหารลักษณะคล้ายเซบิเชเมื่อเกือบสองพันปีมาแล้วในเปรู แต่นักประวัติศาสตร์บางคนเชื่อว่า หญิงชาวมัวร์จากกรานาดาที่ติดตามผู้พิชิตดินแดนและนักล่าอาณานิคมชาวสเปนไปด้วยนั้นเป็นผู้นำอาหารต้นกำเนิดของเซบิเชเข้าไปยังเปรู ต่อมาอาหารดังกล่าวได้มีวิวัฒนาการมาเป็นอาหารที่เรียกว่าเซบิเชในปัจจุบัน กัสตอน อากูริโอ เชฟชาวเปรู อธิบายเพิ่มเติมว่า ตำแหน่งทางการเมืองอันโดดเด่นที่ลิมาถือครองอยู่เป็นเวลาสี่ร้อยปีในฐานะศูนย์กลางของเขตอุปราชแห่งเปรูได้เปิดโอกาสให้มีการนำอาหารยอดนิยมต่าง ๆ (เช่น เซบิเช) เข้าไปยังอาณานิคมสเปนแห่งอื่นในภูมิภาค และในที่สุดก็กลายเป็นส่วนหนึ่งของตำรับอาหารท้องถิ่นโดยผสานกับรสชาติและรูปแบบของท้องถิ่นนั้น ๆ
ปัจจุบัน เซบิเชเป็นอาหารยอดนิยมในระดับนานาชาติที่มีวิธีปรุงหลากหลายตลอดทั้งทวีปอเมริกา โดยเริ่มเข้าสู่สหรัฐในคริสต์ทศวรรษ 1980 รูปแบบที่หลากหลายที่สุดของเซบิเชปรากฏในชิลี, เปรู, เอกวาดอร์ และโคลอมเบีย แต่ก็สามารถพบรูปแบบอื่น ๆ ที่โดดเด่นเป็นเอกลักษณ์ได้ในพื้นที่ชายฝั่งของปานามา, ฮอนดูรัส, เอลซัลวาดอร์, กัวเตมาลา, เบลีซ, เม็กซิโก, สหรัฐ และประเทศอื่นอีกหลายประเทศ